title: Mississipin velho

text: Ranskalle kuuluvalla Réunionin saarella tupakkaplantaasin omistajamiljonääri Louis (Belmondo) kutsuu luokseen kirjeenvaihtotoverinsa Julien, johon on rakastunut. Laivasta astuva nainen (Deneuve) onkin aivan eri henkilö kuin Julien lähettämässä kuvassa. Louis hyväksyy selityksen, että Julie on lähettänyt naapurinsa kuvan vakuuttuakseen Louis’n tunteiden aitoudesta. He menevät naimisiin, mutta pian Julie häipyy rahat mukanaan. Louis jäljittää hänet Ranskan Antibesiin, jossa nainen työskentelee tanssijana toisella nimellä. Louis matkustaa Antibesiin tappaakseen naisen, mutta heltyy sovintoon kuultuaan naisen selityksen, mutta siitä ongelmat vasta alkavatkin.


title: Mississipin velho

text: Tuotantoyhtiö United Artists vaati Truffaut’ta ohjaamaan tappiolliseksi arvioimansa "Kesyttömän" lisäksi myös kaupallisemman elokuvaidean "Mississipin velho". Sen pääosiin palkattiin Belmondo ja Deneuve, ja kuvaukset tehtiin suurelta osin Réunionin saarella. Toisin kävi: "Kesytön" tuotti paremmin kuin lähes nelinkertaisella budjetilla tehty "Mississipin velho".


title: Mississipin velho

text: "Mississipin velho" kuvattiin lähes täysin käsikirjoituksen mukaisessa, kronologisessa järjestyksessä, koska Truffaut halusi pääparin suhteen kehittyvän elokuvassa mahdollisimman luonnollisesti.


title: Mississipin velho

text: Elokuvan puvustuksen suunnitteli Yves Saint-Laurent.


title: Mississipin velho

text: Elokuva sai hyvin ristiriitaisia arvioita, ja sitä syytettiin sekavuudesta sekä rakenteensa että tyylilajiensa suhteen. Se ei menestynyt myöskään teattereissa, mutta jälkikäteen elokuvan arvostus on parantunut.


title: Mississipin velho

text: Vuonna 2001 sai ensi-iltansa uusintaversio samasta tarinasta nimellä "Original Sin – perisynti".


title: Daniel H. Shubin

text: Daniel H. Shubin on yhdysvaltalainen raamatuntutkija, opettaja, kirjailija ja kääntäjä.


title: Daniel H. Shubin

text: Shubin on kirjoittanut useita uskontoa ja filosofiaa sekä erityisesti Venäjän kristinuskon ja ortodoksisen kirkon historiaa käsitteleviä teoksia. Hän on myös kääntänyt useita samoja aiheita käsitteleviä kirjoja venäjästä englanniksi. Shubin on asunut pitkään etelä-Kaliforniassa. Hän on naimisissa ja hänellä on kolme lasta.


title: Daniel H. Shubin

text: "Omakustanteet:


title: Kun hymy hyytyy

text: Kun hymy hyytyy ("The Entertainer") on Tony Richardsonin ohjaama brittiläinen draamaelokuva vuodelta 1960. Se perustuu John Osbornen näytelmään "The Entertainer" (1957), josta elokuvakäsikirjoituksen laativat Osborne ja Nigel Kneale. Pääosaa, vanhenevaa music hall -viihdyttäjää jonka ura ja yksityiselämä ovat kariutumassa, esittää Laurence Olivier.


title: Kun hymy hyytyy

text: Osbornen näytelmään perustui myös Richardsonin edellinen elokuva, "Nuori viha" (1959).


title: Kun hymy hyytyy

text: "The New York Timesin" kriitikot valitsivat "Kun hymy hyytyy" -elokuvan vuonna 2004 yhdeksi kaikkien aikojen tuhannesta parhaasta maailmassa.


title: Michael Khodarkovsky

text: Michael Khodarkovsky on yhdysvaltalainen historioitsija ja professori, joka opettaa historiaa Loyolan yliopistossa Chicagossa. Khodarkovsky on erikoistunut Venäjän historiaan, josta hän on kirjoittanut useita teoksia sekä artikkeleita.


title: Michael Khodarkovsky

text: Khodarkovsky syntyi ja kasvoi Neuvostoliiton ajan Ukrainassa. Hän opiskeli historiaa Kalmukian valtionyliopistossa Elistassa, jossa myös suoritti Bachelor of Artsia vastaavan tutkinnon. Hän muutti Yhdysvaltoihin, jossa väitteli tohtoriksi Chicagon yliopistosta 1987. Hän on kirjoittanut artikkeleita Venäjän historiasta ja nykytilasta muun muassa lehtiin The New York Times, The Wall Street Journal and Chicago Tribune.


title: Totti Sora

text: Torsten ”Totti” Harald Sora (ent. Strömberg; 4. syyskuuta 1903 Turku – 23. marraskuuta 1955) oli suomalainen arkkitehti, joka toimi Turun kaupunginarkkitehtina. Hänen tunnetuin suunnittelutyönsä on Turun Martinkirkko, jonka hän suunnitteli yhdessä arkkitehti Gunnar Wahlroosin kanssa.


title: Totti Sora

text: Sora kirjoitti ylioppilaaksi vuonna 1922 ja valmistui arkkitehdiksi Teknillisestä korkeakoulusta vuonna 1930. Hän laati diplomityönsä vuonna 1931 Ruissaloon suunnitellusta maalentokentästä, joka olisi liitetty saarella jo vuodesta 1927 toimineeseen vesilentosatamaan. Tämä hanke ei kuitenkaan toteutunut maaperäongelmien takia vaan Turun lentokenttä rakennettiin lopulta Artukaisiin 1935 ja Ruissalon lentosataman toiminta päättyi 1936. Sora toimi Turun apulaiskaupunginarkkitehtina vuosina 1934–1939 ja kaupunginarkkitehtina vuodesta 1939.


title: Aleksi Tuorila

text: Aleksander ”Aleksi” Tuorila (12. elokuuta 1885 Iisalmi – 26. helmikuuta 1938 Sandarmoh) oli suomalainen punaupseeri, joka teloitettiin Stalinin vainojen aikana. Varsinaiselta ammatiltaan Tuorila oli räätäli, joka 1910-luvulla oli yksi Rovaniemen ja Kemijärven työväenyhdistysten johtohahmoista. Vuoden 1918 sisällissodan aikana hän toimi punaisten pohjoisen rintaman ylipäällikkönä ja oli myöhemmin samana vuonna mukana perustamassa Muurmannin legioonaa. Hieman myöhemmin Tuorila siirtyi puna-armeijaan, jossa hän kohosi kenraaliksi. Tuorila vangittiin ja teloitettiin vuonna 1938.


title: Aleksi Tuorila

text: Köyhään perheeseen Iisalmessa syntynyt Aleksi Tuorila joutui lähtemään kotoaan jo yhdeksänvuotiaana, kulkeutuen lopulta Rovaniemelle. Varsinaiselta ammatiltaan hän oli räätäli. Vuonna 1912 Tuorila muutti perheineen Kemijärvelle, missä hän toimi vajaan viiden vuoden ajan työväentalon vahtimestarina ja oli mukana myös paikallisen työväenyhdistyksen toiminnassa. Vuonna 1917 Rovaniemen Työväen Näyttämön johtaja Kaarlo Kurki palkkasi kaupunkiin palanneen Tuorilan näyttelijäksi yhdessä radikaalisosialisti Ville Kallion kanssa. Saman vuoden elokuussa teatterin suojissa perustettiin salainen työväen suojajoukko, josta marraskuun lopussa muodostettiin Rovaniemen työväen järjestyskaarti eli myöhempi punakaarti.


title: Aleksi Tuorila

text: Suomen poliittisen tilanteen kiristyessä vuodenvaihteessa 1917–1918, yritti Tuorila saada myös Rovaniemen punakaartilaisia mukaan aseelliseen toimintaan. Tammikuun lopussa hän matkusti Juho Sjöbergin kanssa Helsinkiin tarkoituksenaan hankkia Rovaniemen punakaartille aseistusta Venäjältä saapuneesta asejunasta. Tuorila ja Sjöberg onnistuivat pääsemään viimeisten joukossa rintamalinjan ylitse, ennen kuin valkoiset katkaisivat rautatieyhteydet. Tammikuun 29. päivänä he esittivät asiansa kansanvaltuuskunnalle, mutta aseistuksen antamisesta ei innostuttu, koska punaisten johdon mukaan taistelua ei ratkaista Pohjois-Suomessa, vaan etelän suurissa keskuksissa. Tuorila ei kuitenkaan antanut periksi, vaan kävi usean päivän ajan kansanvaltuuskunnan puheilla. Helmikuun alussa hänen oma-aloitteisuutensa huomioitiin ja Tuorila siirrettiin kahden viikon ajaksi Tampereelle vallankumousoikeuden tutkintaosaston sihteeriksi. Sen puheenjohtajana toimi niin ikään Lapista saapunut Kaarlo O. Iivonen. Helmikuun puolivälin jälkeen Tuorila ja Iivonen kutsuttiin takaisin Helsinkiin neuvottelemaan punaisten pohjoisen rintaman perustamisesta.


title: Aleksi Tuorila

text: Helsingissä muodostettiin ns. pohjoinen retkikunta, joka koostui vajaasta sadasta miehestä. Helmikuun viimeisenä päivänä se lähti junalla Viipurin, Pietarin ja Petroskoin kautta kohti Vienan Kemiä. Junamatkan aikana suoritettiin henkilövalintoja, jolloin Tuorila äänestettiin pohjoisen rintaman ylipäälliköksi, Iivo Ahava rintamaylipäälliköksi ja liikemies Ville Vihuri muonituspäälliköksi. Tuorilan johtama parinsadan miehen osasto saapui Kantalahteen 19. maaliskuuta, mutta joutui kuitenkin paikallisen sotilasneuvoston pidättämäksi. Neuvoston komendantti vaati Tuorilaa vetämään joukkonsa takaisin Suomen puolelle, koska niiden läsnäolon pelättiin aiheuttavan suomalaisten valkoisten hyökkäyksen rajan yli Neuvosto-Venäjän puolelle. Tilanne laukesi lopulta, kun paikallinen komissaari sai Pietarista Lev Trotskin määräyksen vapauttaa suomalaiset.


title: Aleksi Tuorila

text: Tämän jälkeen Tuorila teki rintamapäällikköineen uuden suunnitelman, jossa päätettiin muodostaa puolustuslinjoja Suomen puolelle mahdollisimman lähelle rajaa. Tarkoituksena oli estää valkoisten hyökkäykset Venäjän puolelle ja samalla sitoa heidän joukkojaan Etelä-Suomen sijasta pohjoiseen. Tuorila sai itse komentoonsa 400 miehen vahvuisen varajoukon, joka sijoitettiin Kanasen kylään. Hänen osastonsa joutui ensimmäistä kertaa taisteluun 5. huhtikuuta Kivisalmessa, josta he pakottivat valkoiset vetäytymään kohti Tuntsaa. Pohjoisen rintaman viimeiset taistelut käytiin 18. huhtikuuta, jonka jälkeen punakaartilaiset vetäytyivät Neuvosto-Venäjän puolelle Koutajärven Santamäkeen. Kesäkuussa entisistä punakaartilaisista muodostettiin brittien alaisuudessa toiminut joukko-osasto Muurmannin legioona. Sen perustamisesta käydyissä neuvotteluissa oli mukana kahdeksan punakaartilaisen valtuuskunta, johon Tuorilan lisäksi kuuluivat muun muassa Iivo Ahava, Eino Rahja ja K. O. Iivonen. Kesän aikana Tuorila kuitenkin siirtyi yhdessä Alexander Wasténin kanssa liittoutuneiden puolella olleesta legioonasta puna-armeijan riveihin, yrittäen saada mukaan myös muita entisiä punakaartilaisia.


title: Aleksi Tuorila

text: Neuvosto-Venäjälle siirtymisensä jälkeen Tuorila opiskeli Leningradin kansainvälisessä punaupseerikoulussa. Vuonna 1920 (joidenkin lähteiden mukaan 1922) hän muutti Murmanskin kautta Pohjois-Ruotsiin, missä hän asui ainakin Kiirunassa. Tuorila suoritti niin sanottuja ”erityisiä tehtäviä”, kulkien salaisilla komennuksillaan myös Suomen puolella. Vuonna 1927 hän palasi perheensä kanssa Petroskoihin, jonka jälkeen Tuorila palveli puna-armeijassa kenraalin arvoisena aina vuoden 1935 yleiseen puhdistukseen asti. Viimeiset vuotensa hän työskenteli räätälinä Karjalan teollisuusliitossa, kunnes Tuorila vangittiin tammikuussa 1938. Hän sai kuolemantuomion 13. helmikuuta ja teloitettiin Sandarmohissa kaksi viikkoa myöhemmin. Tuorila rehabilitoitiin Stalinin kuoleman jälkeen vuonna 1956.


title: Aleksi Tuorila

text: Aleksi ja Anna Tuorilan perheeseen syntyi kolme lasta. Rovaniemellä syntynyt Ossian Tuorila (1909–1938) oli NKP:n jäsen, joka asui Uhtualla Kentozeron kylässä ja työskenteli seppänä paikallisilla metsätyömailla. Hänet teloitettiin isänsä tavoin maaliskuussa 1938 Sandarmohissa. Sulo Tuorila oli näyttelijä, joka teki pitkän teatteriuran Petroskoissa.


title: Ville Hänninen (lavastaja)

text: Ville (Wilhelm) Hänninen (8. helmikuuta 1894 Virtasalmi – 24. helmikuuta 1961 Helsinki) oli suomalainen lavastaja ja taidemaalari.


title: Ville Hänninen (lavastaja)

text: Ville Hänninen opiskeli Taideteollisessa keskuskoulussa 1913–1916 ja Suomen Taideyhdistyksen piirustuskoulussa 1917 ja 1921–1922. Hän osallistui Suomen Taiteilijain näyttelyihin vuosina 1926, 1941 ja 1942.


title: Ville Hänninen (lavastaja)

text: Hänninen toimi lavastajana viipurilaisissa teattereissa vuodesta 1923 lähtien. Vuonna 1941 hän meni Suomi-Filmi Oy:n palvelukseen lavastajaksi. Hänninen toimi vuosina 1942–1956 lavastajana yhteensä 22 pitkässä näytelmäelokuvassa ja lisäksi lavastajan apulaisena neljässä elokuvassa. Hännisen lavastustöitä olivat muun muassa elokuvat Varaventtiili (1942), Yli rajan (1942), Loviisa - Niskavuoren nuori emäntä (1946), Maaret - tunturien tyttö (1947), Pimeänpirtin hävitys (1947), Ihmiset suviyössä (1948) ja Härmästä poikia kymmenen (1950). Viimeksi hän oli lavastajana elokuvassa Muuan sulhasmies (1956).


title: Aino Muukka

text: Aino Irene Muukka (Vihervä-Muukka) (20. kesäkuuta 1899 Soini – 14. marraskuuta 1992) oli suomalainen opettaja ja taidemaalari.


title: Aino Muukka

text: Aino Muukka opiskeli Taideteollisessa keskuskoulussa ja Suomen Taideyhdistyksen piirustuskoulussa 1919–1923 ja 1923–1924 sekä Pariisissa Académie André Lhotessa 1931. Hän osallistui Suomen Taiteilijain näyttelyihin vuosina 1919, 1920, 1921, 1922 ja 1923 sekä Suomen Kuvataidejärjestöjen Liiton näyttelyyn 1952. Ulkomailla Muukan teoksia oli esillä naistaiteilijoiden näyttelyissä Berliinissä ja Wienissä 1942. Muukka toimi opettajana oppikoulussa 1931–1954. Muukka maalasi muun muassa akvarelleja.


title: Aino Muukka

text: Aino Muukka oli naimisissa taidemaalari Yrjö Muukan kanssa.


title: Hanna Suomalainen

text: Hanna Suomalainen (6. huhtikuuta 1874 Kuopio – 4. huhtikuuta 1948) oli suomalainen taidemaalari.


title: Hanna Suomalainen

text: Hanna Suomalainen opiskeli Helsingin yliopiston piirustussalissa 1910–1911, Pariisissa Ernest Bonnencontren (1862–1930) johdolla 1897 ja Académie de la Grande Chaumièressa 1906 sekä Tukholmassa Richard Berghin johdolla 1900.. Hän osallistui Suomen Taiteilijain näyttelyihin vuosina 1899 ja 1932. Suomalainen toimi piirustuksenopettajana Kuopiossa. Hän maalasi Kuopion katunäkymiä ja teki muotokuvia opettajakollegoistaan, muun muassa kieltenopettaja Elisabeth Stenius-Aarneenkalliosta ja lehtori Mikael Runebergistä.


title: Noora Ruskola

text: Noora Ruskola (s. 21. joulukuuta 1994) on suomalainen kilpapurjehtija.


title: Noora Ruskola

text: Ruskola purjehti MM-kultaa juniorien Zoom 8 -luokassa vuonna 2010. Vuosina 2011–2016 hän purjehti Camilla Cedercreutzin kanssa aluksi 29er- ja myöhemmin 49er FX -luokassa. Vuonna 2013 he saavuttivat alle 23-vuotiaiden MM-kultaa. Vuodesta 2017 lähtien Ruskola on purjehtinut Mikaela Wulffin kanssa 49er- ja 470-luokassa.


title: Noora Ruskola

text: Rion 2016 kesäolympialaisissa Ruskola ja Cedercreutz sijoittuivat 17:nneksi.


title: Camilla Cedercreutz

text: Camilla Cedercreutz (s. 31. tammikuuta 1993) on suomalainen kilpapurjehtija.


title: Camilla Cedercreutz

text: Vuosina 2011–2016 Cedercreutz purjehti Noora Ruskolan kanssa aluksi 29er- ja myöhemmin 49er FX -luokassa. Vuonna 2013 he saavuttivat alle 23-vuotiaiden MM-kultaa.


title: Camilla Cedercreutz

text: Rion 2016 kesäolympialaisissa Cedercreutz ja Ruskola sijoittuivat 17:nneksi.


title: Rochdalen periaatteet

text: Rochdalen periaatteet ovat kansainvälisen osuustoimintaliikkeen käyttämiä toimintaperiaatteita. Tarinan mukaan ne olisi alun perin kehitetty maailman ensimmäisenä osuuskauppana pidetyn, vuonna 1844 perustetun "Rochdale Society of Equitable Pioneers" -osuuskunnan piirissä Britanniassa, mutta todellisuudessa ne muotoutuivat vähitellen käytännön toiminnan kautta ja niitä oli välillä enemmän, välillä vähemmän kuin ne tunnetut seitsemän pääperiaatetta, jotka hyväksyttiin vuonna 1937 Kansainvälisen Osuustoimintaliiton ICA:n periaatteiksi ruotsalaisen Anders Örnen toimittamina:Näiden seitsemän periaatteen pohjalta eri maiden eri osuustoimintaliikkeet ovat soveltaneet omia säännöstöjään, jotka poikkeavat alkuperäisistä enemmän tai vähemmän. Myös kansainvälinen periaatteisto on vuosikymmenten kuluessa hioutunut. Kansainvälisen osuustoimintaliitto ICA:n vuonna 1995 vahvistamat periaatteet on muotoiltu seuraavasti:Teoksessa "Uusi osuuskunta – tekijöiden liike" arvioidaan kriittisesti, kuinka Rochdalen periaatteet ovat toteutuneet käytännössä ja kuinka hyvin ne erottavat osuustoimintaa muista yhtiömuodoista.


title: Rochdalen periaatteet

text: "Vapaaehtoisen ja avoimen jäsenyyden" periaate ei todellisuudessa erottele osuuskuntia muista markkinaehtoisista yrityksistä. Muutkin yritykset ovat vapaaehtoisia. Avoimen jäsenyyden periaate ei yleensä toteudu kuin kuluttajaosuuskunnissa. Työ- ja tuottajaosuuskuntien jäseneksi pääsy vaatii tavallisesti muutakin kuin osuusmaksun maksamisen. Vapaasti voi sen sijaan hankkia pörssiyhtiöiden osakkeita pörssistä.


title: Rochdalen periaatteet

text: "Jäsenten demokraattisen hallinto" on osuuskuntamuodossa mahdollinen toteuttaa, mutta sen toteutuminen ei ole taattu. Asia on kiinni osuuskunnan säännöistä ja toimintatavoista. Suurissa, edustuksellista demokratiaa noudattavissa osuuskunnissa jäsendemokratian osuus pienenee. Tällaiset osuuskunnat muistuttavat osakeyhtiöitä hallintoneuvostoineen ja muine hallintoelimineen.


title: Rochdalen periaatteet

text: "Itsenäisyyden ja riippumattomuuden" periaate on toteutunut vaihtelevasti. Historiasta tunnetaan esimerkkejä valtioon ja puolueisiin kytketystä osuustoiminnasta mm. Itä-Euroopassa. Suomessa osuustoiminta oli pitkään jakautunut puoluekentän mukaan.


title: Rochdalen periaatteet

text: "Valistuksen" suhteen osuuskunnat eivät eroa muista yrityksistä, sillä kaikki harjoittavat henkilöstökoulutusta jollain tavoin.


title: Rochdalen periaatteet

text: "Osuuskuntien keskinäinen yhteistyö" ei eroa muista yrityksistä. Muutkin yritykset verkostoituvat ja perustavat yhteisiä intressejään puolustavia yhdistyksiä ja liittoja.


title: Rochdalen periaatteet

text: "Toimintaympäristövastuu" pystyy kritiikin mukaan erottamaan osuuskunnat muista yrityksistä, vaikkakin yhteiskuntavastuun periaate on kirjattu monien muidenkin yritysten arvoihin.


title: Beaurepaire (Isère)

text: Beaurepaire [boʁɘpɛʁ] on kunta itäisessä Ranskassa Isèren departementissa Auvergne-Rhône-Alpesin alueella.


title: Beaurepaire (Isère)

text: Kunnassa järjestetään lokakuisin kansainvälinen elokuvafestivaali "Rencontres internationales du cinéma de Beaurepaire".


title: Hilja Tolvanen

text: Hilja Katariina Tolvanen (12. huhtikuuta 1879 Muhos – 11. marraskuuta 1959) oli suomalainen opettaja ja taidemaalari.


title: Hilja Tolvanen

text: Hilja Tolvanen opiskeli Suomen Taideyhdistyksen piirustuskoulussa 1901, Helsingin yliopiston piirustussalissa sekä Pariisissa eri taideakatemioissa vuosina 1907–1908, 1910–1911, 1913–1914 ja 1925–1928. Hän osallistui Suomen Taiteilijain näyttelyihin vuosina 1909, 1911–1913, 1915–1919, 1922, 1926, 1928 ja 1930. Tolvanen toimi kuvaamataidon opettajana ja yliopettajana oppikoulussa 1926–1946.


title: Septème

text: Septème on kunta itäisessä Ranskassa Isèren departementissa Auvergne-Rhône-Alpesin alueella.


title: Septème

text: Kunnan nähtävyyksiä on keskiaikainen linna "Château de Septème". Linnaa on rakennettu 1300-luvulta 1500-luvulle. Se kuuluu Ranskan historiallisiin monumentteihin. Linna ei ole yleisölle avoinna.


title: Maiju Ollilainen

text: Maiju Ollilainen (13. marraskuuta 1899 Tohmajärvi – 19. tammikuuta 1987) oli suomalainen taidemaalari.


title: Maiju Ollilainen

text: Maiju Ollilaisen vanhemmat olivat rata- ja rakennusmestari Antti Edvard Ollilainen (1870–1923) ja Johanna Tietäväinen. Hän opiskeli Taideteollisessa keskuskoulussa 1944–1945, Helsingin yliopiston piirustussalissa 1945–1948, Vapaassa Taidekoulussa 1945–1946. Liefwendahlin maalauskoulussa Ruotsissa 1946 ja Académie André Lhotessa Pariisissa 1951. Hän osallistui Suomen Taiteilijain näyttelyihin vuosina 1946, 1948 ja 1949.


title: Reniumdioksidi

text: Reniumdioksidi eli renium(IV)oksidi (ReO) on renium- ja oksidi-ionien muodostama epäorgaaninen ioniyhdiste. Yhdistettä voidaan käyttää orgaanisen kemian synteeseissä katalyyttinä.


title: Reniumdioksidi

text: Huoneenlämpötilassa reniumdioksidi on sinisenmustaa tai sinisenhohtoista mustanruskeaa kiteistä ainetta ja sen kiderakenne on vääristynyt rutiilirakenne. Yhdiste on veteen liukenematonta. Yhdiste on polymorfista ja sillä on kaksi kidemuotoa α-muoto ja β-muoto. Kuumennettaessa noin 900 °C:n lämpötilaan reniumdioksidi disproportioituu reniumheptoksidiksi ja metalliseksi reniumiksi. Alkalimetallihydroksidien kanssa yhdiste reagoi muodostaen renaatteja (MReO).


title: Reniumdioksidi

text: Reniumdioksidia valmistetaan kuumentamalla reniumia ja reniumheptoksidia 600 °C:n lämpötilaan. Muita tapoja ovat heksaklororenaattien ([ReCl]) hydrolyysi ja ammoniumperrenaatin pelkistys sinkin avulla. Yhdistettä voidaan käyttää katalyyttinä pelkistettäessä orgaanisia yhdisteitä vedyttämällä. Muun muassa karboksyylihapot pelkistyvät näin.


title: K-Plussa

text: K-Plussa on Keskon ylläpitämä, Suomessa toimiva kanta-asiakasohjelma. Sen toimintaideana on tarjota K-Plussa-pisteitä ja -tarjouksia erilaisista ostoksista sekä muun muassa sähköstä, vakuutusmaksuista, polttoainehankinnoista ja matkoista. K-Plussa-ohjelma käynnistyi 1. marraskuuta 1997, ja se saavutti nopeasti kaksi ja puoli miljoonaa kanta-asiakasta. Nykyisin Suomessa on lähes neljä miljoonaa K-Plussa-kortin omistajaa.


title: K-Plussa

text: Perheenjäsenille on mahdollista hankkia maksuttomat K-Plussa-rinnakkaiskortit, jolloin koko perheen kaikkien K-Plussa-korttien ostokset lasketaan yhteen ja pistepotti kasvaa helpommin.


title: K-Plussa

text: K-Plussaa uudistettiin lokakuun alusta 2016. Uudistukseen kuuluu muun muassa kuluttajan mahdollisuus saada suosikkituotteitaan henkilökohtaisesti alennettuun hintaan. K-Plussa Mastercard -maksukortin käyttäjä saa ylimääräisen pisteen jokaisesta kortilla maksetusta eurosta kaikissa K-ryhmän kaupoissa. Uudistukseen kuuluu myös uudenlainen logo, joka liittyy koko Keskon yritysilmeen uudistamiseen.


title: K-Plussa

text: Samoihin aikoihin kun K-Plussa täytti 20 vuotta vuonna 2017, alkoi korkeakouluopiskelijolle tarkoitettu ilmainen Opiskelijan K-Plussa -ohjelma, joka tarjoaa viiden prosentin ostohyvityksen edeltävän kuukauden ruokaostoksista. Opiskelijan K-Plussa -asiakkaan on oltava 18–31-vuotias päätoiminen korkeakouluopiskelija, jolla on oman oppilaitoksensa sähköpostiosoite. Edun saaminen edellyttää vähintään 75 euron arvoisia ruokaostoksia K-kaupoista menneen kuukauden ajalta.


title: K-Plussa

text: K-Plussan tunnuslause on "Kaikki mitä tarvitset".


title: K-Plussa

text: Vuonna 2017 K-Plussa-pisteitä voi kerryttää muun muassa seuraavissa liikkeissä:


title: Andy Hardy

text: Andrew ”Andy” Hardy on Mickey Rooneyn esittämä nuori mieshahmo Metro-Goldwyn-Mayerin vuosina 1937–1946 tuottamissa perhekomedioissa sekä vielä yhdessä elokuvasarjan elvytysyrityksessä vuodelta 1958. Andy Hardy -sarjan elokuvia tehtiin kaikkiaan kuusitoista.


title: Andy Hardy

text: Elokuvien päähahmot perustuvat Aurania Rouverolin vuonna 1928 julkaistuun näytelmään "Skidding", jonka pohjalta tehtiin sarjan ensimmäinen elokuva "Perhejuttu". Siinä Andy Hardy on vielä sivuhahmo, kun tarina keskittyy Andyn isän, tuomari Hardyn (Lionel Barrymore) uudelleenvalintakampanjaan.


title: Andy Hardy

text: Myöhemmissä sarjan elokuvissa tuomari Hardya näyttelee Lewis Stone ja äitiä Fay Holden. Teini-ikäinen Andy-hahmo nousi pian niin suosituksi, että elokuvat alettiin nimetä hänen mukaansa ja tarinat rakentaa hänen ympärilleen. Vuonna 1939 Mickey Rooneystä oli tullut Yhdysvaltojen suosituin elokuvatähti hänen esiinnyttyään Andy Hardy -tarinoiden lisäksi muun muassa elokuvissa "Tulevaisuuden miehiä" (Boys Town, 1938) ja "Meren urhoja" (Captains Courageous, 1937).


title: Andy Hardy

text: Andy Hardyn vakituinen tyttöystävä elokuvasarjassa on Polly, jota esittää Ann Rutherford. MGM kuitenkin esitteli monia uusia nuoria naisnäyttelijöitään Andy Hardy -filmien kautta antamalla heille rooleja Andyn tilapäisinä ihastuksina. Heihin kuuluvat Judy Garland, Lana Turner, Esther Williams, Kathryn Grayson ja Donna Reed.


title: Andy Hardy

text: Andy Hardy -elokuvat nojasivat vahvasti perinteisiin perhearvoihin. Jokainen elokuva sisälsi vähintään yhden syvällisen keskustelun tuomari-isän ja Andyn välillä, jossa isä antoi pojalle neuvoja joita poika yleensä myös arvosti ja seurasi.


title: Andy Hardy

text: Elokuva "Andy Hardy, tyttöjen sankari" valittiin vuonna 2000 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia.


title: Andy Hardy

text: Andy Hardy -elokuvien innoittamana tehtiin monissa maissa omia samankaltaisia perhekomedioita, kuten Suomessa Suomisen perheestä kertovat kuunnelmat ja elokuvat. Ohjaaja T. J. Särkkä laittoi Lasse Pöystin katsomaan Mickey Rooneyn elokuvia, jotta tämä oppisi näyttelemään Suomisen Ollia samaan tyyliin.


title: Palomies Sami

text: Palomies Sami ("Fireman Sam") on brittiläinen lapsille suunnattu televisiosarja.Suomenkielisten hahmojen ääninäyttelijöinä:


title: Palomies Sami

text: Tunnuslaulun esitys: Pekka Kuorikoski


title: Palomies Sami

text: Suomennos: Ari Parviainen


title: Palomies Sami

text: Äänityöt: Markus Degerman, Hans Halmari, Jari Ikonen & Lauri Planman


title: Palomies Sami

text: Tuottaja: Jaana Hovinen


title: Palomies Sami

text: Suomenkielinen toteutus: Tuotantotalo Werne Oy


title: Viidakkokirja (täsmennyssivu)

text: Viidakkokirja voi tarkoittaa ainakin seuraavia:


title: Uladzimir Karytska

text: Uladzimir Mih’ailavitš Karytska (, ; s. 6. heinäkuuta 1979 Molodetšno, Valko-Venäjän SNT, Neuvostoliitto, nykyinen Maladzetšna, Valko-Venäjä) on valkovenäläinen jalkapalloilija. Hän edustaa Valko-Venäjän jalkapalloliigassa pelaavaa Dinamo Minsk ja on pelipaikaltaan keskikenttäpelaaja.


title: Risto Virtanen (autourheilija)

text: Risto Virtanen (s. 28. syyskuuta 1975) on suomalainen autourheilija. Virtanen aloitti uransa kartingissa, jossa hän kilpaili vuodet 1987–1994. Vuonna 1995 hän kilpaili Formula Ford -sarjassa. Virtanen kilpaili vuodet 1996–1999 britannian ja japanin Formula 3 -sarjassa ja 1997 Formula Nipponissa. Vuonna 2002 hän kilpaili FIA GT Championship -sarjassa.


title: Risto Virtanen (autourheilija)

text: Hän on tullut tunnetuksi myös MTV3:n Teknavi -ohjelmasta. Virtanen toimii myös kommentaattorina Eurosportilla selostaen FIA World Endurance Championship -sarjan kilpailuja.


title: Takuma Asano

text: Takuma Asano (s. 10. marraskuuta 1994 Komono, Japani) on japanilainen jalkapallohyökkääjä, joka pelaa VfB Stuttgartissa Saksan Bundesliigaa. Asano on lainalla Arsenal FC:stä.


title: Negan

text: Negan on kuvitteelinen hahmo, joka esiintyy Robert Kirkmanin luomassa The Walking Dead -sarjakuvassa ja televisiosarjassa. Negan teki ensiesiintymisen sarjakuvassa numerossa 100, ja TV -sarjassa kuudennen kauden viimeisessä jaksossa "Last Day on Earth". Hahmon ovat luonneet Robert Kirkman ja Charlie Adlard.


title: Negan

text: Negan on saavuttanut suuren suosion niin kriitikoiden kuin fanien keskuudessa, ja tämä tunnetaan erityisesti värikkäästä kielenkäytöstään sekä mustasta huumorintajustaan.


title: Negan

text: Negan taustaa ennen epidemiaa paljastetaan sarjakuvaspesiaalissa "Here's Negan". Negan on ammatiltaan liikunnanopettaja, mutta myi samalla käytettyjä autoja. Neganilla oli vaimo nimeltään Lucille, joka kuoli epidemian alkuvaiheessa syöpään. Negan matkaa eri ihmisten parissa, kuitenkin heihin kyllästyen näiden ollessa heikkoja. Pian Negan löytää Dwightin, miehen joka ohjaa tämän leiriinsä. Negan ottaa pian leirin ihmiset haltuunsa ja yhdessä he etenevät pitkälle uudessa maailmassa. Dwight kuitenkaan ei perusta Neganista. Pian ryhmä tapaa toisen, samankokoisen ryhmän jonka johtaja kertoo Neganille, että tämä voi hyväksikäyttää erästä naista ryhmästään. Negan pillastuu ja tappaa miehen pesäpallomailallaan. Negan käärii pesäpallomailan piikkilankaan ja julistaa ryhmänsä olevan "Pelastajat".


title: Negan

text: Negan esiintyi Rickin ryhmälle ensimmäistä kertaan sarjakuvassa numero 100. Negan ei pidä siitä, että hänen miehiään tapettiin ja alkaa kertoa Rickille kuinka uudessa maassa pitää toimia. Puheen aikana Negan kertoo, että Alexandrialaisten täytyy luovuttaa osan tavaroistansa heille. Negan ei kuitenkaan päästä ryhmäläisiä helpolla, vaan päättää tappaa rangaistukseksi Glennin ja Abrahamin pesäpallomailallaan Lucilella.


title: Negan

text: Rick päätyy sotaan Neganin kanssa, ja lopulta saa miehen vangittua. Kahden vuoden kuluttua kahden johtajan välit alkavat pikkuhiljaa lämmetä, ja Negan päätyy jopa pyytämään anteeksi sekä Rickiltä että Maggieltä tekojaan, eritoten Glennin surmaa. Negan karkotetaan Alexandriasta.


title: Saint-Quentin-Fallavier

text: Saint-Quentin-Fallavier on kunta itäisessä Ranskassa Isèren departementissa Auvergne-Rhône-Alpesin alueella.


title: Saint-Quentin-Fallavier

text: Kunnan nähtävyyksiä on 1200-luvulta peräisin oleva puolustuslinna "Château de Fallavier". Linnassa kuvattiin ranskalainen keskiaikaan sijoittuva fantasiasarja "Kaamelott".


title: Lyyli Kaurila

text: Lyyli Kaurila, o.s. "Moisio" (6. maaliskuuta 1896 Helsinki – 1. helmikuuta 1987) oli suomalainen Oulussa asunut opettaja ja taidemaalari.


title: Lyyli Kaurila

text: Lyyli Kaurilan vanhemmat olivat teknikko Heikki Moisio ja Liina Stade. Hän opiskeli Suomen Taideyhdistyksen piirustuskoulussa 1915–1919, Taideteollisen keskuskoulun kuvaamotaidonopettajalinjalla 1919 ja Pariisissa Académie Colarossissa 1924. Hän osallistui Suomen Taiteilijain näyttelyihin vuosina 1918, 1919, 1921, 1922 ja 1924 sekä Suomen Taideyhdistyksen näyttelyyn 1919. Kaurila toimi kuvaamataidon opettajana oppikoulussa 1921–1960.


title: Lyyli Kaurila

text: Lyyli Kaurila oli naimisissa vuodesta 1925 metsäneuvos Aksu (Arvid Aksel) Kaurilan (s. 1893) kanssa.


title: Aljaksandr H’atskevitš

text: Aljaksandr Mikalajevitš H’atskevitš (, ; s. 19. lokakuuta 1973 Minsk, Valko-Venäjän SNT, Neuvostoliitto, nykyinen Valko-Venäjä) on valkovenäläinen jalkapalloilija ja jalkapallovalmentaja. Hän edustaassa pelaavaa Valko-Venäjän jalkapallomaajoukkue ja on pelipaikaltaan entinen keskikenttäpelaaja.


title: Dagneux

text:
Dagneux on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee noin 25 kilometriä Lyonista koilliseen.
Toisessa maailmansodassa saksalaismiehityksen aikana saksalaissotilaat pidättivät tuhansia vastarintataistelijoita ja juutalaisia Rhône-Alpesin alueelta, joita he pitivät vangittuna Montlucin vankilassa Lyonissa. Keväällä 1944 alkoivat pidätettyjen mielivaltaiset teloitukset. Vankeja teloitettiin 33 paikassa Lyonin ympäristössä. 12. kesäkuuta 1944 Dagneux'ssa surmattiin 21 vankia. Surmapaikalla on tapahtuman muistomerkki.


title: Seinäjoen teinisurma

text: Seinäjoen teinisurma tapahtui 28. huhtikuuta 2015, kun 15-vuotias tyttö murhasi toisen samanikäisen tytön Seinäjoen Joupissa sijaitsevassa omakotitalossa. Tytöt kävivät keskenään samaa kahdeksatta luokkaa Seinäjoen lyseon yläkoulussa. Murhan motiivina oli tyttöjen ihastuminen samaan poikaan. Alaikäisen tytön syyllistyminen henkirikokseen on Suomessa äärimmäisen poikkeuksellista, esimerkiksi Suomessa vuosina 2003–2011 yksikään 15–17-vuotias tyttö ei syyllistynyt henkirikokseen.


title: Seinäjoen teinisurma

text: Maaliskuussa 2015 15-vuotias murhasta syytetty tyttö alkoi keskustella kavereidensa kanssa WhatsAppissa väkivallan kohdistamisesta uhriin. Huhtikuun alussa hän alkoi suunnitella tappavansa tytön. Ensimmäisissä poliisin esitutkintamateriaaliksi kerätyissä viesteissä syytetty kertoo, miten hänen ihastuksensa on alkanut viettää välitunneilla aikaa toisen tytön kanssa. Hän kertoo olevansa huonolla tuulella tämän vuoksi, ja muut viestiketjulaiset yrittävät lohduttaa tyttöä.


title: Seinäjoen teinisurma

text: Syytetty tyttö valmistautui tappamaan luokkatoverinsa etukäteen hankkimalla lasinpesunestettä myrkyksi. Hän kuljetti koulupäivän päätteeksi uhrin mopoautolla kotitaloonsa, jossa tytöt ehtivät olla noin 45 minuuttia ennen veriteon alkamista.


title: Seinäjoen teinisurma

text: Aluksi tekijä yritti myrkyttää uhrinsa sekoittamalla tuulilasinpesunestettä mehuun, mutta uhri lopetti juomisen havaittuaan sivumaun. Sitten tekijä pyysi uhrin istumaan lattialle, sitoi silmät urheiluhousuilla ja sai uhrin selälleen makuulle kuuntelemaan musiikkia ja rentoutumaan. Sillä välin tekijä haki keittiöstä keittiöveitsen ja löi sillä uhria rintaan. Uhri yritti paeta kontaten ja hän pyysi apua, mutta tekijä iski häntä uudestaan selkään. Lopuksi tekijä käänsi uhrinsa selälleen, meni hajareisin tämän päälle ja löi lopulliset iskut veitsellä rintaan. Kaikkiaan tekijä löi uhria veitsellä kuusitoista kertaa. Teon aikahaarukka oli syyttäjän mukaan noin yhdeksäntoista minuuttia.


title: Seinäjoen teinisurma

text: Tyttö piilotti murha-aseen takapihalle ja varmisti, että uhri on kuollut. Sen jälkeen tyttö soitti isälleen ja kehitti tarinan ulkopuolisesta tekijästä. Tyttö ei kertomansa mukaan ajatellutkaan hälyttää paikalle apua.


title: Seinäjoen teinisurma

text: Tekijä tuomittiin 11. joulukuuta 2015 nuorena henkilönä alentuneesti syyntakeisena tehdystä murhasta yhdeksäksi vuodeksi vankeuteen. Hänellä todettiin psykoottinen persoonallisuus sekä havaittiin vakavaa tunne-elämän poikkeavuutta, merkittäviä sosiaalisten tilanteiden tulkintaan liittyviä ongelmia, epäluuloisuutta ja empatiakyvyttömyyttä. Niiden katsottiin voivan hämärtää hänen ajatteluaan ja johtaa epäloogisiin päätelmiin ja toimiin. Tekijä myönsi syyllistyneensä tappoon, mutta kiisti murhan. Käräjäoikeuden mukaan teko täytti useita murhan tunnusmerkkejä, koska rikos oli tehty johdonmukaisesti ja päättäväisesti sekä erityisen raa'alla ja julmalla tavalla.


title: Seinäjoen teinisurma

text: Tuomion antamisen aikana tyttö oli pakkohoidossa. Hoitomääräys annettiin jo ennen oikeuden istuntoa. Koska kyseessä oli alle 18-vuotiaan vakava mielenterveydellinen häiriö, hänet voitiin määrätä pakkohoitoon.


title: Seinäjoen teinisurma

text: Vaasan hovioikeus piti kesäkuussa 2016 tuomion samana eikä muuttanut rangaistusta. Tekijä oli vaatinut hovioikeutta alentamaan rangaistuksen alle viiteen vuoteen, jolloin rikosrekisterimerkintä häviäisi 20 vuodessa. Lisäksi hän vetosi siihen, että hän oli tekohetkellä vasta 15-vuotias ja mielentilatutkimuksen mukaan alentuneesti syyntakeinen. Hän korosti myös, että hän oli omalta osaltaan edistänyt rikoksen selvittämistä. Uhrin omaiset olivat puolestaan vaatineet rangaistuksen korottamista, sillä heidän mukaansa käräjäoikeus antoi liian paljon painoa mielentilatutkimukselle.


title: Seinäjoen teinisurma

text: Hovioikeuden mukaan teko oli poikkeuksellisen törkeä, sillä tekijä murhasi uhrinsa vakaasti harkiten ja hän oli suunnitellut surmaamista jo etukäteen. Teon aikana tytön toiminta oli johdonmukaista ja päättäväistä, minkä lisäksi teko oli tehty erityisen raa’alla ja julmalla tavalla. Tekijä ei myöskään ollut selvittänyt rikosta niin, että tuomiota olisi tullut sen perusteella lieventää. Ensimmäisissä kuulusteluissa tyttö oli kiistänyt osallisuutensa tekoon. Hän alkoi kertoa tapahtumista vasta, kun tapahtumat olivat merkityksellisiltä osiltaan poliisin tiedossa.


title: Seinäjoen teinisurma

text: Tyttö haki valituslupaa korkeimmasta oikeudesta. Hän vaati rangaistuksen alentamista, koska hän oli vain noin kuukausi ennen henkirikosta tullut rikosoikeudelliseen vastuuseen eli täyttänyt 15 vuotta. Aiemmat oikeusasteet eivät ottaneet kantaa tytön ikään. Korkein oikeus hylkäsi valituslupa-anomuksen helmikuussa 2017.


title: Seinäjoen teinisurma

text: Surmaaja on vapautumassa vuoden 2018 aikana, tai on mahdollista että hän on jo vapautunut, sillä rikoksen tekohetkellä ensikertalainen ja alle 21-vuotias ehdottomaan vankeuteen tuomittu vapautuu lähtökohtaisesti istuttuaan kolmasosan tuomiosta. Rikosseuraamuslaitos ei kuitenkaan vahvista tietoja yksittäisten vankien vapautumisesta.


title: Leo Rajama

text: Leo Kanutus Rajama (sukunimi vuoteen 1927 "Granqvist", 10. heinäkuuta 1899 Viipuri – 12. toukokuuta 1985 Helsinki) oli suomalainen kuvataiteilija ja taidemaalari.


title: Leo Rajama

text: Leo Rajaman vanhemmat olivat Viipurin poliisilaitoksen vahtimestari Emil Granqvist ja Anna Granskog. Hän opiskeli Viipurin taiteenystävien piirustuskoulussa 1915–1922 ja teki opintomatkan Pariisiin 1935. Hän osallistui muun muassa Helsingin Taidehallin avajaisnäyttelyyn 1928, Viipurin Taidehallin avajaisnäyttelyyn 1930, Suomen Taideakatemian näyttelyihin 1938 ja 1953 sekä Suomen Taideyhdistyksen 100-vuotisnäyttelyyn 1946. Rajama kuului Viipurin Taiteilijaseuran perustajajäseniin ja hänestä tuli seuran kunniajäsen 1979.


title: Leo Rajama

text: Leo Rajaman tytär on kuvataiteilija Marjatta Sarasalo ja tyttärenpoika ympäristötaiteilija Sami Sarasalo.


title: Villars-les-Dombes

text:
Villars-les-Dombes on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee noin 40 kilometriä Lyonista koilliseen Dombesin alueella.
Kunnan suurin matkailukohde on lintupuisto Parc des Oiseaux. Puistossa on 3000 lintua kolmestasadasta eri lajista ja viideltä eri mantereelta. Toinen nähtävyys on 1100-luvulta peräisin oleva kirkko "Église de la Nativité-de-la-Sainte-Vierge".


Venäjän jalkapalloliigan kausi 2016–2017 on Venäjän jalkapalloilun korkeimman sarjan 25. kausi ja Venäjän jalkapalloliigan 14. kausi. Kausi alkoi 30. heinäkuuta 2016.


title: Sompasauna

text: Sompasauna on Helsingin Sompasaaressa sijaitseva kaikille avoin ja ilmainen yleinen sauna, jota ylläpitää Sompasaunaseura ry. Puusaunaa voi lämmittää ja käyttää kuka tahansa ympäri vuorokauden.


title: Sompasauna

text: Sompasauna sai alkunsa hylätystä puukiukaasta, jota käytettiin hökkelisaunan rakentamiseen joutomaalle vuonna 2011. Aluksi kaupunki purki luvattoman saunarakennuksen, kunnes vuonna 2013 perustettu Sompasaunaseura teki tontista vuokrasopimuksen kaupungin kanssa.


title: Sompasauna

text: Helsingin kaupungin kulttuuri- ja kirjastolautakunta palkitsi saunan Helsingin kulttuuriteko -palkinnolla 2015. Palkintoperusteissa painotettiin saunan yhteisöllisyyttä ja omalaatuista luovuutta. Kalasataman työmaan laajentuessa Sompasaunan on tarkoitus siirtyä toisaalle.


title: Sompasauna

text: Sompasauna on kaikille avoin ja ilmainen yleinen sauna, jota ylläpitää Sompasaunaseura ry. Puusaunaa voi lämmittää ja käyttää kuka tahansa ympäri vuorokauden. Hirsisauna on suunniteltu siten, että myös pyörätuolilla liikkuvat pääsevät saunomaan. Paikan päällä voi kuulla Korkeasaaren leijonien karjuntaa.


title: Sompasauna

text: Sompasaunaseuralla on noin sata jäsentä, joiden jäsenmaksuilla toimintaa rahoitetaan. Seura haluaa edistää saunakulttuuria ja sen tavoitteena on saada Helsinkiin lisää avoimia ja maksuttomia saunoja. Saunan luona on järjestetty myös oheistoimintaa, kuten vuoden 2015 kesätanssiaiset, joihin osallistui tuhat ihmistä.


title: Sompasauna

text: Kalasataman työmaan laajentuessa Sompasauna joutuu siirtymään toisaalle. Nihdin kärkeen Sompasaunan tilalle on suunniteltu tilavarausta julkiselle saunalle.


title: Sompasauna

text: Sauna sai alkunsa vuonna 2011, kun joukko kaupunkilaisia löysi hylätyn puukiukaan ja rakensi sitä käyttäen luvatta hökkelisaunan sataman joutomaalle. Ensimmäisen kesän saunojista muodostui porukka, joka seuraavina kesinä suunnitteli ja rakensi saunan uudelleen. Helsingin kaupunki purki luvattoman saunarakennuksen jo ensimmäisenä kesänä 2011, viimeisen kerran 2013. Saman vuoden lopulla perustettiin Sompasaunaseura, joka teki saunan tontista vuokrasopimuksen kaupungin kanssa. Vielä kesällä 2014 sauna työnnettiin ilkivaltaisesti mereen ja sen kiuas katosi. Talkootöin sauna on kuitenkin aina rakennettu uudestaan.


title: Sompasauna

text: Keväällä 2018 iso sauna purettiin, ja huhtikuussa pullonpalautusvaroilla rahoitettu ”pullosauna” tuhoutui tulipalossa. Pullosaunaa oli vandalisoitu edeltävinä kuukausina. Heti palon jälkeen aktiivit rakensivat rantaan ”Feeniks”-saunan tilapäiseksi korvaajaksi. Uusi iso hirsisauna valmistui elokuussa, ja pian sen viereen rakennettiin laudoista toinen sauna. HIrsisaunan viralliset avajaiset pidettiin syyskuussa 2018.


title: Sompasauna

text: Helsingin kaupungin kulttuuri- ja kirjastolautakunta palkitsi saunan Helsingin kulttuuriteko -palkinnolla 2015. Palkintoperusteissa painotettiin saunan yhteisöllisyyttä ja omalaatuista luovuutta. Sauna on ollut kaikenikäisten helsinkiläisten ja myös turistien suosiossa. Finnairin "Blue wings" -asiakaslehdessä 2017 julkaistu kansikuvajuttu saunasta houkutteli paikalle myös välilaskua tehneitä kansainvälisiä matkaajia.


title: FC Dila Gori

text: Football Club Dila Gori on jalkapalloseura Gorin kaupungista. Seura pelaa maansa korkeimmalla sarjatasolla Umaghlesi Liga. Maansa mestaruuden seura on voittanut vuonna 2015. Georgian cupin Dila Gori on voittanut vuonna 2012.


title: FC Dila Gori

text: Dila Gori on pelannut useana kautena UEFAn alaisissa kansainvälisissä turnauksissa. Ensimmäisen kerran se oli mukana UEFA Intertoto Cupissa vuonna 2004, jolloin se hävisi bulgarialaiselle Marek Dupnitsalle ensimmäisellä kierroksella 2-0. Kaudella 2012-13 Gori pääsi Eurooppa-liigaan, jolloin eteni aina play-off-kierrokselle, jolloin se hävisi portugalilaiselle Marítimolle 3-0. Seuraavalla kaudella seura eteni jälleen Eurooppa-liigan play-off-kierrokselle, jolloin itävaltalainen Rapid Wien oli parempi 4-0. Kaudella 2015-16 Dila Gori pääsi pelaamaan Mestarien liigaa, mutta se hävisi heti toisella karsintakierroksella serbialaiselle FK Partizanille 3-0.


title: Hautecourt-Romanèche

text: Hautecourt-Romanèche on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Ainjoen varrella, joka on Rhônen sivujoki.


title: Hautecourt-Romanèche

text: Kunnan näkymää hallitsevat 1000-luvulta peräisin olevan puolustuslinnan "Donjon de Buenc"in rauniot.


title: Margit Aarnio-Aaltonen

text: Margit Regina Aarnio-Aaltonen (9. kesäkuuta 1900 Helsinki – 23. lokakuuta 1980) oli suomalainen taidemaalari.


title: Margit Aarnio-Aaltonen

text: Margit Aarnio-Aaltosen vanhemmat olivat junailija Gustaf Adolf Aarnio ja Maria Augustina Aarnio. Hän opiskeli Anna Sahlstenin johdolla 1911–1916, Taideteollisen keskuskoulun iltakursseilla 1915–1916 ja Suomen Taideyhdistyksen piirustuskoulussa 1916–1919. Hän osallistui Suomen Taiteilijain näyttelyyn vuonna 1919 ja ulkomailla hänen töitään oli näytteillä Tukholmassa ja Oslossa 1929. Aarnio-Aaltonen maalasi pääasiassa muotokuvia.


title: Margit Aarnio-Aaltonen

text: Margit Aarnio-Aaltonen oli naimisissa vuodesta 1921 kuvanveistäjä Aarre Aaltosen kanssa.


title: Aune Paulin

text: Aune Orvokki Paulin (1. kesäkuuta 1925 Helsinki – 27. heinäkuuta 2007) oli suomalainen naivistinen taidemaalari ja kuvataiteilija, joka toimi pitkään myös animaattorina.


title: Aune Paulin

text: Paulin opiskeli Taideteollisessa keskuskoulussa 1944–48 ja debytoi taiteilijana Helsingissä 1972. Hänen töitään oli esillä useissa koti- ja ulkomaisissa näyttelyissä. Paulin työskenteli mallisuunnittelijana Rörstrand AB:n posliinitehtaalla Ruotsissa 1950-luvulta ja teki sieltä Suomeen palattuaan animaatioelokuvia koko 1960-luvun. Kokopäiväiseksi taidemaalariksi hän ryhtyi 1970-luvun alussa. Paulinin kuvataideteoksia on julkaistu postikortteina ja muina painotuotteina ja kirjojen kuvituksena. Hän on myös suunnitellut muun muassa tapetteja.


title: Hauteville-Lompnes

text: Hauteville-Lompnes on kunta itäisessä Ranskassa Ainin departementissa Auvergne-Rhône-Alpesin alueella.


title: Hauteville-Lompnes

text: 1100-luvulla rakennettu linna "Château d'Angeville" oli alkujaan d'Angevillen perheen omistuksessa. Linna rakennettiin uudelleen vuonna 1640. Myöhemmin linna myytiin hotelliksi. Vuonna 1917 Ranskan Punainen risti osti linnan ja muutti sen parantolaksi. Vuodesta 1970 linnassa on toiminut kuntoutuskeskus.


title: Lyyli Ollila

text: Lyyli Anni Inkeri Ollila, o.s. "Toikka" (20. joulukuuta 1888 Hietamäki, Inkeri – 14. tammikuuta 1958 Helsinki) oli suomalainen taidemaalari.


title: Lyyli Ollila

text: Lyyli Ollilan vanhemmat olivat Annamoision koulun opettaja Pietari Toikka ja Maria Jamalainen. Perhe asui 1892–1904 Siperiassa jossa Pietari Toikka oli Verhie Sujetukin suomalaissiirtokunnan katekeettana. Lyyli Ollila opiskeli Académie Ransonissa Pariisissa 1920–1922. Hän osallistui Suomen Taiteilijain näyttelyihin vuosina 1913, 1915, 1916, 1917, 1918, 1928, 1930, 1931, 1932, 1943 ja 1946. Ulkomailla hänen töitään oli näytteillä Kööpenhaminassa 1919. Ollila toimi opettajana ABC-piirustuskoulussa 1938–1940.


title: Lyyli Ollila

text: Lyyli Ollila oli naimisissa vuodesta 1912 taidemaalari Yrjö Ollilan kanssa. Molemmat olivat vuonna 1912 perustetun Septem-ryhmän jäseniä. He asuivat Pariisissa 1920–1927.


title: Aaro Rauhala

text: Aaro Rauhala (s. 1949 Forssa) on suomalainen naivistinen taidemaalari.


title: Aaro Rauhala

text: Rauhala työskenteli useissa eri ammateissa, ennen kuin saattoi ryhtyä vapaaksi taiteilijaksi 1990-luvun alussa. Taideopintoja hän suoritti 1980-luvulla kansalaisopistossa, osallistumalla muutaman vuoden ajan lähinnä piirtämisen iltakursseille. Tukea hän sai myös taiteilija Olavi Vaarulalta. Rauhalan teokset ovat usein aiheiltaan, hahmoiltaan ja tunnelmaltaan absurdeja. Esimerkiksi ihmisillä voi olla kolme tai neljä sormea, sillä "ei ihminenkään koskaan täydellinen ole".


title: Andrei Lopatov

text: Andrei Vjatšeslаvovitš Lopаtov (, s. 12. maaliskuuta 1957 Inta, Komin ASNT, Venäjän SFNT, Neuvostoliitto) on Neuvostoliittoa edustanut, kilpauransa päättänyt koripalloilija.


title: Andrei Lopatov

text: Miesten maajoukkuetasolla Lopatov edusti Neuvostoliittoa, jonka pelaajana hän voitti olympiapronssia Moskovassa 1980, maailmanmestaruuden Kolumbiassa 1982, kaksi MM-hopeaa, kolme Euroopan mestaruutta ja yhden EM-pronssin.


title: Ferdinand II (Portugali)

text: Ferdinand II (alkujaan Ferdinand August Franz Anton von Sachsen-Coburg-Gotha; 29. lokakuuta 1816 Wien, Itävalta – 15. joulukuuta 1885 Lissabon, Portugali) oli Portugalin kuningatar Maria II:n toinen aviomies ja maan kuningaspuoliso sekä kanssahallitsija vuosina 1837–1853 ja sijaishallitsija poikansa Pietari V:n alaikäisyyden aikana 1853–1855. Hänestä polveutui Portugalin viimeiseksi jäänyt hallitsijasuku Saksi-Coburg-Gotha.


title: Ferdinand II (Portugali)

text: Ferdinand II:n isä oli saksalainen Saksi-Coburg-Saalfeldin ruhtinas Ferdinand. Ferdinand oli Ison-Britannian prinssipuoliso Albertin serkku. Ferdinand nai Portugalin hallitsijan Maria II:n 19-vuotiaana tammikuussa 1836. Marian ensimmäinen aviomies oli kuollut kymmenen kuukautta aiemmin vain kahden kuukauden avioliiton jälkeen. Ferdinandin ja Marian ensimmäisen pojan Pedron (Pietari) syntymän jälkeen Ferdinand julistettiin 16. syyskuuta 1837 kuninkaaksi nimellä Ferdinand II. Marian kuoltua lapsivuoteeseen 15. marraskuuta 1853 alaikäisestä Pietari V:stä tuli kuningas ja Ferdinandista hänen sijaishallitsijansa. Hän luopui vallasta poikansa tultua täysi-ikäiseksi 16. syyskuuta 1855.


title: Ferdinand II (Portugali)

text: Ferdinand II saavutti saksalaisesta syntyperästään huolimatta Portugalissa kansan suosion. Hänet tunnettiin varsinkin taide-elämän suosijana. Muutoin Marian ja Ferdinandin hallitsijakautta kuitenkin leimasi ajoittain sisällissodaksi muuttunut valtataistelu demokraattisempaa hallintoa vaatineiden niin sanottujen syyskuulaisten ja vanhoillisten sotilasjohtajien välillä. Pietari V:n kuoltua vuonna 1861 lapsettomana Portugalin kuninkaaksi tuli Ferdinand II:n ja Maria II:n nuorempi poika Ludvig I.


title: Ferdinand II (Portugali)

text: Ferdinand meni vuonna 1869 uudelleen naimisiin Elise Henslerin kanssa, jolle annettiin samalla Edlan kreivittären arvo. Espanjan vallankumouksen jälkeen Ferdinandille ehdotettiin Espanjan kruunua, mutta hän kieltäytyi siitä.


title: Valeri Miloserdov

text: Valeri Vladimirovitš Miloserdov (, 11. syyskuuta 1951 Elektrostal, Venäjän SFNT – 26. tammikuuta 2015 Moskova, Venäjä) oli Neuvostoliittoa edustanut koripalloilija.


title: Valeri Miloserdov

text: Miesten maajoukkuetasolla Miloserdov edusti Neuvostoliittoa, jonka pelaajana hän voitti olympiapronssia Montréalissa 1976 ja Moskovassa 1980, maailmanmestaruuden Puerto Ricossa 1974 sekä kolme EM-mitalia. Miloserdovin poika Aleksandr Miloserdov edusti Venäjää vuoden 2001 EM-kilpailuissa.


title: Valeri Miloserdov

text: Miloserdov kuoli Moskovassa 63-vuotiaana 26. tammikuuta 2015.


title: Lyyli Visanti

text: Lyyli Johanna Visanti (o.s. Myntti; 9. toukokuuta 1893 Vaasa – 15. syyskuuta 1971) oli suomalainen taidemaalari.


title: Lyyli Visanti

text: Lyyli Visannin vanhemmat olivat tehtailija Juho Myntti ja Maria Nissilä. Hän osallistui Suomen Taiteilijain näyttelyihin vuosina 1938 ja 1947 sekä Suomen Taideakatemian 3-vuotisnäyttelyyn 1956. Ulkomailla hänen töitään oli näytteillä naistaiteilijoiden näyttelyissä Berliinissä 1943 ja Tukholmassa 1948.


title: Lyyli Visanti

text: Lyyli Visanti oli naimisissa vuodesta 1918 arkkitehti, kuvataiteilija Matti Visannin kanssa. Lyyli Visannin veli oli taidemaalari Eemu Myntti.


title: Virpi Vanas

text: Virpi Lilja Vanas (s. 17. tammikuuta 1935 Seinäjoki) on suomalainen naivistinen taidemaalari.


title: Virpi Vanas

text: Vanaksen puoliso on opettaja Jaakko Vanas. Kuvittaja, kuvataiteilija ja kirjailija Anu Vanas on yksi heidän kolmesta lapsestaan. Vanas opiskeli Suomen Taideakatemian koulussa 1954–1956 ja debytoi Helsingissä vuonna 1960. Vanas on toiminut myös kuvaamataidon opettajana Joensuussa. Alkujaan Vanas maalasi abstrakteja geometrisia sommitelmia, mutta päätyi 1970-luvun alussa romanttisiin ja värikkäisiin naivistisiin teoksiin. Vanaksen töissä on surrealismia ja symbolismia. Hän on maalannut myös useita omakuvia, "ehkä enemmän kuin kuin kukaan muu nykyajan suomalaisista taiteilijoista", mutta toisaalta myös esimerkiksi omia versioitaan Henri Rousseaun tunnetuista teoksista. Vanaksen töitä on ollut esillä useissa näyttelyissä Suomessa ja ulkomailla ja niitä on hankittu taidemuseoiden, Suomen valtion, kaupunkien, seurakuntien, yritysten ja säätiöiden kokoelmiin. Vanas sai Keski-Suomen läänin taidepalkinnon vuonna 1988.


title: Bergenin raitiotieliikenne

text: Bergenin raitioliikenne on yksi Bergenin julkisen liikenteen muodoista.


title: Bergenin raitiotieliikenne

text: Vuonna 1894 tehtiin päätös rakentaa raitiotie Bergeniin ja rakentaminen aloitettiin vuotta myöhemmin. Liikennöinti aloitettiin vuonna 1897. Bussiliikenteen nousu ajoi raitiotien 1960-luvulla tilanteeseen, jossa sen liikennöinti päätettiin lakkauttaa. Kaupungissa aloitettiin vuonna 1994 kuitenkin museoraitiotien toiminta.


title: Bergenin raitiotieliikenne

text: Bergenin ilmansaasteiden sekä liikenneruuhkien myötä keskustelu raitiotiestä käynnistyi uudestaan 2000-luvun alussa. Liikennöinti aloitettiin uudestaan vuonna 2010 ja verkoston toinen osuus otettiin käyttöön vuonna 2013. Raitiotie rahoitettiin suurilta osin kaupungin tietulleilla. Verkoston uusin laajennus ulottuu Bergenin lentoasemalle asti ja on määrä avata vuonna 2016. Lisäksi suunnitteilla on laajentaa verkostoa kaupungin pohjoisosiin.


title: Haut-Valromey

text: Haut-Valromey on kunta itäisessä Ranskassa Ainin departementissa Auvergne-Rhône-Alpesin alueella.


title: Haut-Valromey

text: Haut-Valromey kunta muodostettiin 1. tammikuuta 2016 kun neljä kuntaa Hotonnes, Le Grand-Abergement, Le Petit-Abergement ja Songieu yhdistyivät.


title: Haut-Valromey

text: Kunnan alueelle sijaitsee hiihtokeskus "Les Plans d'Hotonnes", missä on mahdollista harrastaa alppi- ja maastohiihtoa. Lisäksi hiihtokeskuksessa on ampumahiihtostadion, jossa moni Ranskan ampumahiihtäjistä on harjoitellut.


title: Kaarlo Tetri

text: Kaarlo Tetri (29. maaliskuuta 1914 Yläsommee, Viipurin maalaiskunta – 27. lokakuuta 2001 Kauniainen) oli suomalainen juristi ja virkamies, joka toimi Valtiollisen poliisin (Valpo) päällikkönä kahden kuukauden ajan maalis–toukokuussa 1946.


title: Kaarlo Tetri

text: Tetri kirjoitti ylioppilaaksi Viipurin suomalaisesta kaksoislyseosta 1933 ja suoritti ylemmän oikeustutkinnon 1941 sekä kauppatieteiden kandidaatin tutkinnon 1945. Hän sai varatuomarin arvon 1944. Hän osallistui talvisotaan sissipataljoona 2:n riveissä ja oli sotilasarvoltaan vänrikki. Tetri työskenteli vuodesta 1934 Valtion rautateillä, muun muassa VR:n liikevirkamiesyhdistyksen sihteerinä ja johtokunnan jäsenenä. Vuosina 1943–1944 hän oli Rautatievirkamiesliiton sihteerinä ja 1943–1945 "Rautatieliikenne"-lehden päätoimittajana. Sodan jälkeen hän oli 1944–1945 sisäministeriön siirtoväenosaston omaisuudenhoitotoimiston johtajana ja 1945–1946 kauppa- ja teollisuusministeriön kotimaankauppatoimiston päällikkönä.


title: Kaarlo Tetri

text: Tetri nimitettiin 21. maaliskuuta 1946 Valtiollisen poliisin päälliköksi. Edellinen vakinainen viranhoitaja Otto Brusiin oli eronnut edellisen vuoden joulukuussa lyhyeksi jääneen kauden jälkeen ja virkaa oli sen jälkeen hoitanut apulaispäällikkö Jorma Kymentaka. Valpo oli tuolloin siirtynyt kommunistien haltuun, mutta Tetri ei kuulunut heihin. Vappuna 1946 Helsingissä tapahtuneiden vähäisten poliittisten levottomuuksien jälkipuinnin yhteydessä Tetri kuitenkin ehdotti Valpon toimivaltuuksien huomattavaa laajentamista muun muassa virkanimitysten kontrollointiin, sensuurin tiukentamista sekä Valpon arvostelun ja välirauhansopimuksen vastaisten tekojen kriminalisointia. Suomen hallitus ei halunnut toteuttaa ehdotuksia, joten Tetri erosi jo 29. toukokuuta ja jäi siten virastonsa lyhytaikaisimmaksi johtajaksi.


title: Kaarlo Tetri

text: Valpon johdosta erottuaan Tetri toimi valtion eri liikelaitosten lakimiehenä. Vuosina 1952–1958 hän oli Suomen Wienin-pääkonsulinviraston sihteerinä ja suoritti 1955 Wienin yliopistossa kansainvälisten suhteiden diplomitutkinnon. Palattuaan Suomeen hän oli 1958–1962 valtiovarainministeriön esittelijänä, 1962–1968 sisäministeriön nuorempana hallitussihteerinä, 1968–1970 YK:n yleiskokouksen Suomen valtuuskunnan jäsenenä ja viimeksi 1971–1977 sisäministeriön hallitusneuvoksena. Tetri kuului vuosikymmenten ajan presidentti Urho Kekkosen luotettuun lähipiiriin.


title: Eliel Sundström

text: Eliel Sundström (6. syyskuuta 1885 Sund  – 21. marraskuuta 1939) oli suomalainen merkittävä ayrshirekarjan-, lampaan-, vuohen -ja suomenhevosen jalostaja sekä huomattava hedelmäpuutarhan viljelijä Ala-Lemun kartanossa Kaarinassa. Hän oli myös yksi maamme suurimmista spesialisteista karjanjalostuksen ja sovelletun ruokintafysiologian alalla.


title: Eliel Sundström

text:
Eliel valmistui ylioppilaaksi Maarianhaminan reaalioppikoulusta sen ensimmäiseltä vuosikurssilta vuonna 1903. Reaalioppikoulussa oli kursseja, joita voitiin tenttiä Helsingin yliopistossa, jossa Eliel jatkoi opintojaan. Helsingissä hän oli mukana Länsi-Suomalaisen osakunnan toiminnassa. Eliel valmistui filosofian kandidaatiksi (matematiikka) ja lopulta vuonna 1911 filosofian maisteriksi. Berliinin kauppakorkeakoulussa hän opiskeli vuosina 1911–1912. Opintomatkoja Elien teki vuosina 1924, 1925 ja 1926 Ranskaan, Tiroliin, Saksaan Tanskaan ja Ruotsiin. Eliel toimi matematiikan opettajana
Hämeenlinnan jälkeen hän palasi Ouluun ja toimi puutavarakauppiaana V. Höckertin palveluksessa. Oulussa pienellä ”Villa Vava” -nimisellä vuokrahuvilatilalla Eliel aloitti vakavasti karjanjalostuskokeilut Ahvenanmaalta tuodulla Ayrshire-sekarotuisella karjalla saavuttaen maan parhaimpiin kuuluvia lypsytuloksia. Eliel kiinnostui myös suomenhevosista ja niiden jalostuksesta. Hän osti palkitun ahvenanmaalaisen Alice-Lotta-tamman (1141-O) ja kantakirjasi sen vuonna 1916. Höckertin vaikutuksesta hän myös tutustui hedelmä- ja puutarhaviljelyyn.


title: Eliel Sundström

text: Eliel Sundström kuoli 21. marraskuuta 1939 ja hänet siunattiin Turun tuomiokirkossa 25. marraskuuta . Eliel haudattiin syntymäpitäjänsä Sundin kirkkomaalle.


title: Eliel Sundström

text: Avioliiton Eliel solmi Vava Elise Höckertin (1889–1960) kanssa vuonna 1913. Vava oli apteekkari Viktor ja Tekla Höckertin (1864–1922) tytär Oulusta. Höckerteillä oli Toppilansalmessa lähellä Oulua ”Villa Vava”, jossa heillä oli näyttävä ”Vava” huvilapuutarhan, puistikkoineen kasvihuoneineen, kukka- ja viljelysmaineen. Ala-Lemun kartanossa Vavan ammattitaito oli tarpeen hedelmä- ja puutarhan hoidossa.


title: Eliel Sundström

text: Eliel Sundströmin kuoltua Vava omisti jonkun aikaa Ala-Lemun kartanon yhdessä poikansa Jan-Erik Sundströmin kanssa.


title: Eliel Sundström

text: Vava ja Eliel Sundström ostivat 1922 Ala-Lemun kartanon kreivi Filip Armfeltiltä. Kartanon maiden koko oli noin 100 hehtaaria, jossa oli 27,5 hehtaaria peltoa, 3 hehtaaria niittyä ja 6 hehtaaria puutarhaa.


title: Eliel Sundström

text: Kartanon aluetta uudistettiin ja sinne rakennettiin vuonna 1925 uusi talli, kotitarvikemylly, puutarhurin ja talonmiehen asunnot sekä rantasauna. Lampaanjalostuksella oli oma tilansa sekä myös sadan kanan kanala, ankkala ja hanhela. Kaikissa rakennuksissa oli toimiva vesijohto ja navetassa automaattiset juomakupit.


title: Eliel Sundström

text: Ala-Lemun kartano tunnettiin parhaiten ayrshirekarjasta. Vuonna 1928 lehmiä kartanossa oli 14 ja sonneja kaksi, samana vuonna kartanoon hankittiin lypsykone ja Lounais-Suomen Ayrshirekerho asetti toimikunnan väkirehujen yhteisostamisesta. Eliel Sundström oli toimikunnassa mukana. Yli 20 kiloa päivässä tuottavat lehmät lypsettiin kolmesti päivän aikana. Voin kilomääräinen tuotanto oli karjan tulosten mittauksissa etusijalla verrattuna maidon kilomääräiseen tuotantoon.Maanviljelysneuvos Eliel Sundströmin Ala-Lemun karjassa saavuttamat eivät olleet ainoastaan Suomen, vaan koko Pohjolan ennätyksiä."1927 Lahden yleinen kotitalousnäyttely 23.–26. kesäkuuta 1927"


title: Eliel Sundström

text: "1932 XIII Viipurin yleinen maatalousnäyttely 23. kesäkuuta – 2. heinäkuuta 1932"


title: Eliel Sundström

text: "1934 Turun Ayrshirenäyttely 7.–8. heinäkuuta 1934"


title: Eliel Sundström

text: Vuonna 1930 Ala-Lemun Kartano hyväksyttiin Suomen Ayrshireyhdistyksen siitoskeskustaloksija kartanolla oli mm 13 valiosonnia. Samana vuonna 1930 Ala-Lemun siitoskeskuksesta lähetettiin sonnivasikat Ruotsiin ja Norjaan.


title: Eliel Sundström

text: Ala-Lemun lehmäkantaa jalostettaessa päähuomio oli kiinnitettynä Perniön Ylikylän, Rymättylän poikon ja Vihdin Veikkolan kantoihin. Rasvamaitoisimmat ja noin puolet lehmistä polveutui Ylikylän sonnista Merrily of Knockterrasta (A74)


title: Eliel Sundström

text: Eliel Sundström keskittyi karjanjalostuksessa yksinomaan rotupuhtaisiin, täysverisiin skotlantilaisiin eläimiin. Vuonna 1931 Suomen Ayrshireyhdistyksessä kytenyt erimielisyys ayrshirekarjan jalostusohjelmasta puhkesi riidaksi. Puhtaaseen skotlantilaiseen tyyppiin perustuvan jalostusohjelman kannattajat arvostelivat johtokunnan ja hoitovaliokunnan toimintaa. Kirjelmän johdosta äänestyksen jälkeen johtokunta oli pakotettu eroamaan. Eliel oli yksi kirjelmän allekirjoittajista ja hänet valittiin Suomen Ayrshireyhdistyksen johtokuntaan


title: Eliel Sundström

text: Elien Sundströn ja hänen tyttärensä Greta-Lisa (Margareta Elisa Charlotta) liittyivät vuonna 1928 Suomen Lammas- ja Vuohenhoitoyhdistykseen. Vuosina 1932–1937 Eliel toimi myös yhdistyksen johtokunnan jäsenenä.


title: Eliel Sundström

text: Ala-Lemun kartano hyväksyttiin vuonna 1930 yhdistyksen maatiaissiitoskeskukseksi. Jo heti seuraavana vuonna Ala-Lemun kartanon lampaat saivat parhaan pistemäärän siirtoskeskusten välisissä vuosittaisessa arviointimittauksessa. Lampaiden sikiäväisyys oli hyvä, karitsojen syyspainot ja karitsatuotto emää kohti olivat harvinaisen hyvät. Lampaat olivat kesälaitumella Turun lentokentällä ja syksyllä karitsat olivat erittäin suuria ja painavia. Eliel Sundströmillä oli noin 200 suomalaista siitoslammasta ja hän oli myynyt niitä Itä- ja Pohjois-Karjalaan sekä Ruotsiin.


title: Eliel Sundström

text: Eliel Sundström oli Lammas- ja Vuohenjalostusyhdistyksen ensimmäinen jäsen, joka kasvatti ja tilastoi eri villatyyppejä (talous, turkis, värilliset ja textil) ja jalosti lampaita tämän perusteella. Ruskea villa Suomessa oli hyvin harvinaista ja saadakseen luonnonvärisiä ruskeita käsityölankoja Eliel hankki Islannista ruskeita lampaita sekä osti niitä lisää Säkkijärveltä.


title: Eliel Sundström

text: Kartano tarvitsi hyviä työhevosia. Vuonna 1928 kartanossa oli kantakirja suomenhevosia 12. Suomenhevosesta hän pyrki saamaan hyvän työ- ja ravihevosen. Hänen hevosjalostuslinjansa perustui ori Einon-Tähteen (1621) ja tammoihin Lippa (280-I) ja Jenny (1463).


title: Eliel Sundström

text: Vuodesta 1924 alkaen Eliel osallistui ravikilpailuihin Viipurissa, Turussa ja Helsingissä kohtuullisin tuloksin.


title: Eliel Sundström

text: Vuonna 1928 kartanossa oli yli 100 kanaa. Kantakirjakana numero 770 muni vuodessa 297 munaa] ja kantakirjakana H178 oli muninut 20. tammikuuta 1928 – 20. elokuuta 1928 kaikkiaan 187 munaa.


title: Eliel Sundström

text: Ala-Lemun hedelmäpuutarhaa sanottiin Suomen suurimmaksi. Omenapuita oli 4000–5000 ja ne olivat kartanon erikoisuus. Kartanossa kasvatettiin myös luumu-, kirsikka- ja päärynäpuita. Puutarhanäyttelyihin osallistuttiin mm. vuonna 1935 Lounais-Suomen Puutarhayhdistyksen 25-vuotisjuhlanäyttely Turussa 19.–22. syyskuuta.


title: Eliel Sundström

text: Elielin isä merikapteeni John Edward Sundström hukkui Atlantilla vuonna 1905 ja kunnioittaakseen merikapteeni-isänsä ja muiden meren syliin jääneiden merimiesten muistoa, Eliel hankki Ruorimies-veistoksen kuvanveistäjä Emil Cedercreutzilta ja lahjoitti sen Maarianhaminan kaupungille. Ahvenanmaan posti julkaisi 26. huhtikuuta 2012 postimerkin Ruorimies-veistoksesta.


title: Eliel Sundström

text: 50-vuotissyntymäpäivänään Eliel Sundsrtöm lahjoitti 25 000 markkaa Sundin seurakunnalle.


title: Lochieu

text: Lochieu on kunta itäisessä Ranskassa Ainin departementissa Auvergne-Rhône-Alpesin alueella.


title: Lochieu

text: Kunnan alueelle sijaitsee museo "Musée départemental du Bugey-Valromey". Museo sijaitsee vanhassa 1500-luvulta peräisin olevassa talossa, ja siellä esitellään alueen kulttuuriperintöä sekä vanhaa puusepäntaitoa.


title: Carl Danielson

text: Carl Johan Danielson (19. kesäkuuta 1866 Vaasa – 3. heinäkuuta 1945) oli suomalainen opettaja ja taidemaalari.


title: Carl Danielson

text: Carl Danielson opiskeli Hjalmar Munsterhjelmin johdolla ja teki taiteilijadebyyttinsä 1898. Hän toimi piirustuksenopettajana ja voimistelun lehtorina oppikoulussa.


title: Dihydralatsiini

text: Dihydralatsiini ("Nepresol", "Pressalin", "Nonpressin") on eräs verenpainelääke. Sitä on käytetty myös raskausmyrkytyksien hoidossa. Dihydralatsiinin vaikutusmekanismi sekä lääkkeen aiheuttamat haittavaikutukset ovat täysin täsmäävät hydralatsiiniin nähden.


title: Dihydralatsiini

text: Dihydralatsiinin hoitovaikutus pohjautuu sydänlihaksen stimulointiin sekä sen jälkeen ilmenevään perifeerisen eli ääreisverenkierron niin kutsutun suonivastuksen laskemiseen. Tämä aiheuttaa verenpaineen alenemisen. Dihydralatsiinin antamiksi eduiksi katsottiin edullinen eli ei-vähentävä vaikutus aivoverenkiertoon sekä munuaisverenkiertoon.


title: Dihydralatsiini

text: Merkittävimpiä eroja hydralatsiiniin nähden on ollut se, että tätä lääkettä saatettiin antaa suun kautta otettavan tabletin ohella myös lääkeruiskeina. Ainetta annosteltiin intravenoosisti eli suonensisäisesti. Intramuskulaarinen eli lihaksen sisäinen annostelu oli sekin mahdollista. Lisäksi dihydralatsiinia on yhdistelty muihin lääkeaineisiin, niin kutsuttuina yhdistelmälääkkeinä. Tippainfuusiossa dihydralatsiinia on saatettu sekoittaa muihin lääkeainevalmisteisiin. Tällaisesta käytöstä on ollut yleensä varsin tarkat ohjeet, kuten esimerkiksi sopivien liuotinaineiden käytöstä lääketiputuksissa. Näistä yhdistelmälääkityksistä on yleensä käytetty joitain seuraavista: nesteenpoistolääkkeet, beetasalpaajat sekä barbituraatit.


title: Fölikulaari

text: Fölikulaari on Turun Kakolaan alkuvuodesta 2019 valmistuva funikulaari. Linnankatu 50:n kohdalta lähtevä Fölikulaari kuljettaa jopa 30 henkilöä kerralla, ja matka kestää minuutin verran molempiin suuntiin. Ainakin aluksi Fölikulaarin käyttö tulee olemaan ilmaista samalla tavoin kuin 200 metrin päässä sijaitsevalla Förillä ajelu. Föri ja Fölikulaari ovat molemmat osa Turun seudun joukkoliikennejärjestelmää eli Föliä. Fölikulaari palvelee Kakolanmäelle rakentuvaa uutta asuinaluetta, joka on osittain saneerattu vanhoihin vankilarakennuksiin.


title: Fölikulaari

text: Hankkeen suunnittelu alkoi jo vuonna 2010, jolloin Kakolan asemakaava tuli lainvoimaiseksi. Kaupungin kaupunkisuunnittelu- ja ympäristölautakunnalle ehdotettiin funikulaaria uudestaan vuonna 2013.


title: Fölikulaari

text: Turun kaupunginhallitus hyväksyi loppuvuonna 2015 Fölikulaarin seuraavan vuoden budjettiin. Hankkeen arveltiin alun perin maksavan 2,5 miljoonaa euroa, mutta lokakuussa 2018 kokonaishinnan sanottiin olevan 5,4 miljoonaa euroa. Funikulaarin oli aluksi määrä valmistua vuoden 2017 loppuun mennessä, mutta hankkeen valmistuminen viivästyi runsaalla vuodella muun muassa valitusten ja kallioperän tukevoittamisen vuoksi. Funikulaarin laitetoimittaja on italialainen Leitner.


title: Ihor Pintšuk

text: Ihor Borysovytš Pintšuk (, , s. 11. lokakuuta 1967 Kiova, Ukrainan SNT, Neuvostoliitto) on ukrainalainen kilpauransa päättänyt koripalloilija, joka edusti maajoukkuetasolla Neuvostoliittoa.


title: Ihor Pintšuk

text: Miesten maajoukkuetasolla Pintšuk edusti Neuvostoliittoa, jonka pelaajana hän saavutti MM-hopeaa Argentiinassa 1990.


title: Djak

text: Djak () oli lähinnä 1500–1700-luvuilla tsaarien Venäjän aikainen korkea hovivirkamies, oikeastaan kirjuri. Djakien ja muodollisesti heitä alempiarvoisten okolnikkojen vaikutusvalta saattoi olla ajoittain hyvinkin suuri. Djakit eivät yleensä tullut pajari- eikä aatelissuvuista. He saattoivat kyllä olla maanomistajia, mutta ei välttämättä. Käytännössä djakit johtivat valtion virastoja eli "prikaz"eja, joilla oli omat kirjurinsa.


title: Djak

text: On arveltu, että djakeista ja okolnikoista olisi kehittynyt länsimaistyyppinen hoviaatelisto, ellei Pietari Suuri olisi sitonut aatelisarvoja maanomistukseen.


title: Djak

text: Kuuluisimpia djakeja olivat Iivana Julman aikaiset Ivan Viskovati sekä veljekset Andrei ja Vasili Štšelkalov.


title: Djak

text: Djak-nimitystä on käytetty myös joistakin ortodoksisen kirkon palvelijoista.


title: Oleg Meleštšenko

text: Oleg Vladimirovitš Meleštšenko (, s. 14. heinäkuuta 1967 Ekibastuz, Kazahstanin SNT, Neuvostoliitto) on venäläinen kilpauransa päättänyt koripalloilija.


title: Oleg Meleštšenko

text: Miesten maajoukkuetasolla Meleštšenko edusti Neuvostoliittoa Argentiinan MM-kilpailuissa 1990, missä maa ylsi hopealle.


title: Valeri Koroljov

text: Valeri Nikolajevitš Koroljov (, s. 7. syyskuuta 1965 Leningrad, Venäjän SFNT, Neuvostoliitto) on venäläinen kilpauransa päättänyt koripalloilija.


title: Valeri Koroljov

text: Miesten maajoukkuetasolla Koroljov edusti Neuvostoliittoa Argentiinan MM-kilpailuissa 1990, missä maa ylsi hopealle.


title: BK Astana

text: BK Astana (, ) on kazakstanilainen koripalloseura Astanan kaupungista.


title: BK Astana

text: Seura on pelannut itäeurooppalaisessa VTB United-liigassa ja on menestynyt kotimaansa kilpailuissa. Kaudella 2015–2016 se osallistui FIBA Europe Cupiin.


title: Fiat Marea

text: Fiat Marea on Fiatin vuosina 1996–2002 valmistama keskiluokan automalli, joka oli saatavana sedan- ja farmarikorisena. Eri nimestään huolimatta Marea kuului samaan mallisarjaan kuin vuotta aiemmin esitellyt hatchback-mallit Bravo ja Brava. Fiat Marea korvasi markkinoille tullessaan Fiat Tempran, ja valmistuksen päätyttyä Bravo, Brava ja Marean farmarimalli korvattiin uudella Fiat Stilolla. Sedan-version seuraajaksi tuli vuonna 2007 Fiat Linea. Edeltäneen Tempran tavoin Marean farmarimallista tehty pakettiautoversio oli nimeltään Fiat Marengo.


title: Fiat Marea

text: Marean bensiinimoottorivalikoiman muodostivat 1,2 16V (85 hv), 1,4 FIRE 12V (79 hv), 1,6 16V (98/102 hv), 1,8 16V (112 hv) ja viisisylinterinen 2,0 20V (153/180 hv). 180-hevosvoimainen moottori oli turboahdettu ja peräisin Fiat Coupésta. Brasiliassa 2,0 20V korvattiin vuonna 2000 2,4 20V -moottorilla (160 hv), jota ei ollut tarjolla muilla markkinoilla. Dieselmoottorit olivat 1,9 8V (75/100 hv) ja yhteispaineruiskutteinen 1,9 JTD (105/110 hv). Kevääseen 1999 asti saatavana oli myös 2,4 10V (125 hv) ja keväästä 1999 vuoden 2000 loppuun 2,4 JTD (130 hv).


title: Fiat Duna

text: Fiat Duna on Fiatin vuosina 1985–2000 pääasiassa Etelä-Amerikan markkinoille valmistama henkilöautomalli, joka perustui Fiat Unoon. Alkuperäinen korimalli oli kaksiovinen sedan, vuonna 1987 esiteltiin kolmiovinen farmarimalli Fiat Elba (myös nimellä Duna Weekend) sekä neliovinen sedan, ja vuonna 1989 farmarin viisiovinen versio. Kolmiovisesta farmarimallista oli myös saatavana Fiat Penny -niminen pakettiautoversio, jonka mallinimi oli Britanniassa Citivan. Brasiliassa Dunan nimenä oli Fiat Prêmio, ja Italiassa mallia myytiin vuosina 1991–1997 nimellä Innocenti Elba.


title: Fiat Duna

text: Moottorivalikoimassa olivat 1,1-, 1,3-, 1,5- ja 1,6-litraiset bensiinimoottorit sekä 1,7 litran diesel. Duna koki Unon tavoin kasvojenkohotuksen vuonna 1990.


title: Fiat Croma (2005)

text: Fiat Croma (Typ 194) on Fiatin vuosina 2005–2011 valmistama ylemmän keskiluokan farmariauto. Se perustuu General Motorsin Epsilon-pohjalevylle, jota käytettiin myös muun muassa Opel Vectrassa ja Saab 9-3:ssa.


title: Fiat Croma (2005)

text: Croma on hieman tavallista farmariautoa korkeampi, mikä tekee siitä tila-automaisen. Tavaratila on 500 litran suuruinen. Virtalukko on Saabien tavoin sijoitettu keskikonsoliin etuistuinten väliin.


title: Fiat Croma (2005)

text: Moottorivaihtoehdot olivat 1,8- (140 hv) ja 2,2-litraiset (145 hv) bensiinimoottorit sekä 1,9- (120/150 hv) ja 2,4-litraiset (200 hv) Multijet-dieselit.


title: Fiat Croma (2005)

text: Fiat Croma sai vuoden 2005 Euro NCAP -kolaritestistä tulokseksi täydet viisi tähteä.


title: Fiat Croma (2005)

text: Croma koki vuoden 2007 lopussa pienen kasvojenkohotuksen, jossa sen ulkonäköä päivitettiin hieman uuden Bravon tyyliseksi.


title: Redi (kauppakeskus)

text: Redi on 20. syyskuuta 2018 avattu kauppakeskus Helsingin Kalasatamassa. Redi on Helsingin kantakaupungin suurin kauppakeskus, pääkaupunkiseudun viidenneksi suurin ja koko Suomen seitsemänneksi suurin.


title: Redi (kauppakeskus)

text: Redin kolmannesta kerroksesta on suora yhteys Kalasataman metroasemalle. 64 000 neliön kauppakeskus kuuluu rakennusyhtiö SRV:n rakentamaan kokonaisuuteen, johon sisältyy myös kahdeksan tornitaloa ja 2 000 auton pysäköintilaitos.


title: Redi (kauppakeskus)

text: Redin on suunnitellut arkkitehti Pekka Helin. Kauppakeskus on osa Redi-kokonaisuutta, johon kuuluu valmistuessaan kesällä 2019 Suomen korkein asuintorni, 134-metrinen ja 35-kerroksinen Majakka. Redi-kokonaisuuden on arvioitu maksavan yli miljardi euroa.


title: Redi (kauppakeskus)

text: Kauppakeskus jakautuu kahteen osaan, nimiltään "Stadi" ja "Sköne" ja niiden välissä kulkee maan tasolla pohjois-eteläsuunnassa Kalasatamankatu. Keskuksen kolmannen kerroksen läpi kulkee metrorata, joten Kalasataman metroasemalta pääsee suoraan Rediin.


title: Redi (kauppakeskus)

text: Kauppakeskus on avoinna arkisin 9–21, lauantaisin 9–18 ja sunnuntaisin 12–18.


title: Redi (kauppakeskus)

text: Syyskuun 20. päivän avajaisten jälkeen Redin kävijämäärät hiipuivat.


title: Redi (kauppakeskus)

text: Pia Svensk johti Kauppakeskus Rediä 26. marraskuuta 2018 asti, jolloin hän sai potkut.


title: Redi (kauppakeskus)

text: Redissä on 175 liikettä yhteensä noin 200:ssa liiketilassa. Liikkeistä suurimpia ovat K-Supermarket, Lidl, Clas Ohlson, H&M ja Halonen. Redissä on myös Suomen ensimmäinen hävikkiruokakauppa WeFood ja muoviton, hieman ekologisemmin toimiva kukkakauppa Urban Green. Kauppakeskuksessa on yhteensä 43 ravintolaa ja kahvilaa. Maanalaisessa kerroksessa toimii useista pikaruokapaikoista koostuva ravintolamaailma, ja katutasossa taas on yhtenäinen, useista ravintoloista koostuva "Food Market". Lisäksi kauppakeskuksessa toimii useampi muodollisempi ravintola.


title: Redi (kauppakeskus)

text: Kauppakeskuksen yhteydessä sijaitsevat virolaisen elokuvaketju Cinamonin ensimmäiset elokuvateatterit Suomessa. Saleja on viisi, suurimmassa 220 ja muissa neljässä 120 paikkaa kussakin, eli yhteensä 700 paikkaa. Lisäksi kauppakeskuksessa on Virtual Planet -elämys- ja viihdekeskus, joka on Suomen ensimmäinen Multi-D -elokuvateatteri. Se on varustettu liike-, ääni-, videotehosteilla, sekä lukuisilla fyysisillä efekteillä. Kauppakeskuksessa on myös vapaapudotussimulaattori FÖÖNI, jossa on 20 meriä korkea lasiseinäinen lentotila, jonka ilma virtaa 180–300 km/h nopeudella.


title: Redi (kauppakeskus)

text: Kauppakeskuksen katolle ja metroradan päälle on rakennettu avoin oleskelupuisto "Bryga", joka vastaa kooltaan Esplanadin puistoa.


title: Redi (kauppakeskus)

text: "Redi" tarkoittaa suojaista ankkuroitumispaikkaa sataman edustalla.


title: Redi (kauppakeskus)

text: Rediä on avaamisensa jälkeen luonnehdittu sokkeloiseksi ja sekavaksi. Redin pääarkkitehdin Pekka Helinin mukaan sokkeloisuutta on kuitenkin liioiteltu. Toisaalta ongelmat olivat osittain etukäteen tiedossa. Suunnittelun lähtökohtana oli, ettei kauppakeskukseen tehdä suoria käytäviä, joissa suunnistus on helppoa. Palvelumuotoilija Putte Huiman mukaan Redissä on tarkoituskin eksyä; kauppakeskuksen opasvihkonen mainostaa yllätyksiä ja seikkailuja.


title: Maksim Bardatšou

text: Maksim Aljaksandravitš Bardatšou (, ; s. 18. kesäkuuta 1986 Grodno, Valko-Venäjän SNT, Neuvostoliitto, nykyinen Hrodna, Valko-Venäjä) on valkovenäläinen jalkapalloilija. Hän edustaa Venäjän jalkapalloliigassa pelaavaa Tom Tomsk ja on pelipaikaltaan puolustaja.


title: Sulo Tuorila

text: Sulo Tuorila (, 22. kesäkuuta 1911 Rovaniemi – 19. elokuuta 1979 Petroskoi) oli suomalaissyntyinen neuvostoliittolainen näyttelijä ja teatteriohjaaja, joka teki elämäntyönsä Neuvosto-Karjalassa Petroskoin Kansallisessa teatterissa. Hän vaikutti teatterissa yhteensä 35 vuoden ajan ja toimi 1940–1950-luvuilla myös sen johtajana. Lisäksi Tuorila käänsi lukuisia suomalaisia näytelmiä venäjän kielelle.


title: Sulo Tuorila

text: Tuorila syntyi Rovaniemellä Aleksi ja Anna Tuorilan perheeseen, joka asui vuodet 1912–1917 Kemijärvellä. Hänen isänsä Aleksi Tuorila oli yksi Rovaniemen ja Kemijärven työväenyhdistysten johtohahmoista. Vuoden 1918 sisällissodan aikana toimi punaisten pohjoisen rintaman ylipäällikkönä ja myöhemmin Muurmannin legioonan sekä puna-armeijan upseerina. Sisällissodan jälkeen perhe asui Pohjois-Ruotsissa aina vuoteen 1928, jolloin he muuttivat Neuvostoliittoon. Tuorila aloitti opinnot Leningradin teatteri-instituutissa, josta hän valmistui 1932, liittyen heti samana vuonna perustetun Karjalan kansallisteatterin näyttelijäkuntaan. Tuorila oli tutustunut näyttelijäntyöhön jo ennen Suomen sisällissotaa, kun Rovaniemen Työväen Näyttämön johtaja Kaarlo Kurki oli palkannut hänen isänsä näyttelijäksi. Petroskoissa Tuorilan tunnetuimpiin rooleihin kuuluivat muun muassa nimiosat Aleksis Kiven "Kullervossa" ja Molièren "Tartuffessa" sekä Hlestakov Nikolai Gogolin "Reviisorissa" ja Turkka Teuvo Pakkalan "Tukkijoella"-näytelmässä. Vuonna 1936 Tuorila ja seitsemän muuta Kansallisteatterin näytteijää tekivät yli 1 200 kilometrin pituisen hiihtoretken ympäri Karjalaa, jonka aikana he esiintyivät useilla syrjäisillä paikkakunnilla.


title: Sulo Tuorila

text: Tuorilan isä Aleksi ja vanhempi veli Ossian (1909–1938) teloitettiin Stalinin vainojen yhteydessä vuonna 1938. Talvisodan aikana Tuorila toimi viihdytysjoukoissa, missä hän tutustui Leningradin suomalaisen teatterin näyttelijään Liisa Tombergiin. He alkoivat pian seurustelmaan, vaikka Tomberg oli jo naimisissa ja perheellinen. Pariskunta solmi hieman myöhemmin avioliiton. Jatkosodan alettua suomalaiset joukot valtasivat Petroskoin, jolloin pariskunta pakeni Leningradiin, missä Tuorila käänsi venäjänkielistä propagandamateriaalia suomeksi ja ruotsiksi. Mukana olivat myös Tombergin lapset ja vanha äiti. Elämä saksalaisten piirittämässä kaupungissa oli hengenvaarallista, mutta maaliskuussa 1942 Tuorila sai siirron Karjalan rintamalle Sorokkaan, missä hän työskenteli suomalaisille sotilaille suunnatun "Sotilaan ääni" -lehden toimituskunnassa. Liisa Tombergin mukaan siirto nälänhätää kärsineestä kaupungista pelasti heidän henkensä. Tombergin äiti sen sijaan kieltäytyi lähtemästä ja kuoli. Myös Sulo Tuorila oli joutunut sairaalahoitoon marraskuussa 1941.


title: Sulo Tuorila

text: Ohjaajana Tuorila aloitti toisen maailmansodan jälkeen ja 1960-luvun loppuun mennessä ohjasi Kansalliselle teatterille yli 20 näytelmää. Lisäksi hän käänsi suomalaisia näytelmiä venäjän kielelle. Vuonna 1948 Tuorila valittiin myös Kansallisen teatterin johtajaksi. Henkilöriitojen vuoksi hän erosi tehtävästään 1956 ja muutti Tallinnaan, missa Tuorila aloitti Eesti Raadion suomenkielisen toimituksen johtajana. Liisa Tomberg sai paikan Eesti Draamateaterista, mutta pariskunta palasi kuitenkin jo ennen vuosikymmenen vaihdetta takaisin Petroskoihin vanhaan teatteriinsa. Vuonna 1965 Karjalan kansallisteatteri vieraili ensimmäistä kertaa Suomessa, jolloin MTV televisioi Tuorilan ohjaaman Henrik Ibsenin näytelmän "Dangaardin kansaa". Hänen muistelmansa julkaistiin suomeksi vuonna 1976 ja venäjäksi 1981.


title: Sulo Tuorila

text: Kansantaiteilijan arvonimen Tuorila sai vuonna 1956 ja Neuvostoliiton ansioituneen taiteilijan 1959. Sotavuosien ansioistaan hänelle myönnettiin punaisen tähden kunniamerkki.


title: Caterham CT05

text: Caterham CT05 oli malesialaisen Formula 1 -talli Caterham F1 Teamin käyttämä auto kaudella 2014. Autolla kilpailivat ruotsalainen Marcus Ericsson, japanilainen Kamui Kobayashi, saksalainen André Lotterer ja brittiläinen Will Stevens. Testikuljettajina toimi Alexander Rossi, Roberto Merhi ja Robin Frijns.


title: Majakka (tornitalo)

text: Majakka on rakenteilla oleva pilvenpiirtäjä Helsingin Kalasatamassa. Se on yksi kahdeksasta Redi-kokonaisuuden tornitalosta. Valmistuessaan Majakasta tulee Suomen korkein asuintorni sekä Suomen ensimmäinen pilvenpiirtäjä. Samalla se on Pohjoismaiden toiseksi korkein rakennus Turning Torson jälkeen. Majakassa on 283 asuntoa, joista neljä on yli sadan neliön asuntoja. Majakan yläosaan rakennetaan asukkaita varten omat klubi- ja juhlatilat. Majakassa on asukkaille myös oma aulapalvelu.


title: Majakka (tornitalo)

text: Majakasta on hissiyhteys kauppakeskus Rediin sekä Kalasataman metroasemalle. Majakan ennakkomarkkinoinnin alettua 21. tammikuuta 2016 Majakan asunnoista oli reilun vuorokauden aikana tehty yli 150 varausta.


title: Majakka (tornitalo)

text: Muut viisi Redi-kokonaisuuden tornia ovat nimeltään Loisto, Kapteeni, Luotsi, Kartta ja Kompassi.


title: Caterham CT03

text: Caterham CT03 oli malesialaisen Formula 1 -talli Caterhamin käyttämä auto kaudella 2013. Autolla kilpailivat ranskalainen Charles Pic ja hollantilainen Giedo van der Garde. Tallin testikuljettajina toimi Heikki Kovalainen, Alexander Rossi ja Ma Qinghua, joista Kovalainen pääsi ajamaan kuusi, Rossi kaksi ja Qinghua kerran perjantain ensimmäisissä harjoituksissa.


title: Force India VJM06

text: Force India VJM06 oli intialaisen Formula 1 -talli Force Indian käyttämä auto kaudella 2013. Autolla kilpailivat brittiläinen Paul di Resta ja saksalainen Adrian Sutil. Tallin testikuljettajana toimi James Calado, joka ajoi viidessä perjantain ensimmäisissä harjoituksissa.


title: Sauber C32

text: Sauber C32 oli sveitsiläisen Formula 1 -talli Sauberin käyttämä auto kaudella 2013. Autolla kilpailivat saksalainen Nico Hülkenberg ja meksikolainen Esteban Gutiérrez. Testikuljettajina toimi Robin Frijns ja Sergei Sirotkin. Japanin GP:n ajan tallin vara ja -kolmoskuljettajana toimi Kimiya Satō.


title: Kuuno Sevander

text: Kauno Aksel ”Kuuno” Sevander (, 12. helmikuuta 1898 Oulu – 24. kesäkuuta 1989 Petroskoi) oli suomalaissyntyinen näyttelijä, laulaja ja teatteriohjaaja, joka 1930-luvun alusta lähtien vaikutti Neuvosto-Karjalassa. Hän toimi Petroskoin Kansallisen teatterin ensimmäisenä johtajana ja työskenteli myöhemmin teatterin puheopettajana vielä 1980-luvun lopussa yli 90-vuotiaana. Ennen Neuvostoliittoon muuttoaan Sevander asui siirtolaisena Pohjois-Amerikassa, missä hän 1920–1930-lukujen vaihteessa levytti useita kupletteja.


title: Kuuno Sevander

text: Kuuno Sevander syntyi Oulussa yksitoistalapsiseen Johan Ferdinand Sevanderin ja Elida Sofia Salménin perheeseen, jossa oli kymmenen poikaa ja yksi tyttö. Vuonna 1918 Kuuno lähti veljensä Kallen kanssa siirtolaiseksi Pohjois-Amerikkaan. Veljekset asuivat aluksi Yhdysvaltain puolella Michiganissa ja Minnesotassa, josta lopulta päätyivät Kanadaan. Kuuno työskenteli muun muassa kuparikaivoksilla. Hän oli mukana myös amerikansuomalaisen työväenliikkeen toiminnassa, tutustuen samalla sosialismiin. Pohjois-Amerikassa hän oli saapumisestaan lähtien mukana suomalaisten työväenyhditysten teatteriryhmissä, toimien näyttelemisen lisäksi myös ohjaajana ja teatterinjohtajana. Esimerkiksi 1920-luvun puolivälissä Sevander vaikutti Massachusettsin Norwoodissa amerikansuomalaisen Into-haalin teatteriryhmän ohjaajana.


title: Kuuno Sevander

text: 1920-luvulta lähtien tuhansia amerikansuomalaisia muutti Neuvosto-Karjalaan. Lähtijöitä varten New Yorkiin perustetun värväystoimiston johtaja tiedusteli Sevanderilta hänen halukkuuttaan lähteä Petroskoihin työskentelemään perusteilla olevaan suomenkieliseen teatteriin. Sevanderin ilmoittautumiskaavakkeeseen merkittiin ammatiksi metallimies, mutta hänet kuitenkin luvattiin ottaa toihin teatteriin. Sevander saapui Petroskoihin elokuussa 1931 yhdessä puolisonsa Lillyn ja 12-vuotiaan poikansa Miltonin kanssa. Karjalan tasavallan valistusasian kansankomissaari antoi hänelle tehtäväksi koota kaksitoistahenkisen näyttelijäryhmän, joka lähetettäisiin loppuvuodeksi opiskelemaan Leningradin teatteri-instituuttiin. Tämän jälkeen ryhmä antaisi tammikuussa 1932 Karjalan kansallisen teatterin ensimmäisen näytöksen. Seuraavana kesänä Sevanderin ryhmään yhdistettiin Leningradista saapunut Ragnar Nyströmin näyttelijäseurue, joka oli saanut kolmen vuoden teatteriopintonsa päätökseen. Sevanderin ja taiteellisena johtajana toimineen Nyströmin ohella Kansallisen teatterin alkuvaiheiden puuhamiehiä oli myös Sevanderin kanssa Pohjois-Amerikasta saapunut ohjaaja Alarik Sundelin. Vuonna 1933 valistusasian kansankomissaari määräso Sevanderin Uhtualle perustamaan Kansallisen teatterin alaisuudessa toimivaan kolhoositeatteria, jonka tehtävänä oli kiertää eri puolilla Karjalan syrjäseutuja.


title: Kuuno Sevander

text: Kansallinen teatteri joutui myös Stalinin vainojen kohteeksi 1930-luvun lopulla. Toistakymmentä näyttelijää vangittiin, mutta Sevander sai olla rauhassa. Toisen maailmansodan aikana hänet siirrettiin Siperiaan kun suomalaiset olivat vallanneet Petroskoin. Rauhan tultua teatteri toimi aluksi Aunuksessa, josta se vuonna 1950 siirtyi takaisin Petroskoihin. Uutena teatterinjohtajana oli Sulo Tuorila, mutta Sevander jatkoi teatterin palveluksessa, toimien muun muassa puheopettajana aina vuoteen 1988 saakka. Varsinaisen teatterityön lisäksi hän toimi myös kuoronjohtajana ja laulunopettajana. Vuonna 1959 Sevander teki ääniroolin suomalais-neuvostoliittolaisessa yhteistyöelokuvassa "Sampo".


title: Kuuno Sevander

text: Vuosina 1929–1931 Sevander levytti Yhdysvalloissa Columbia-levymerkille yhteensä 12 kappaletta, jotka julkaistiin kuudella savikiekolla. Hänen esittämiään kappaleita oli sanoittanut muun muassa Oskar Nyström. Niitä on myöhemmin julkaistu myös suomalaisilla kokoelmilla "Lauluja Ameriikan Raitilta 1" (1991), "Lauluja Lännen Kultalasta" (1992) ja "Proletaarit nouskaa!" (2013).Kuuno Sevanderin poika Milton Sevander (1919–1973) jäi jatkosodan aikana suomalaisten sotavangiksi ja joutui vapauduttuaan vankileirille Gruusiaan. Hänen 2. puolisonsa oli tutkija ja kirjailija Meimi Sevander.


title: S/S Hudiksvall

text: S/S Hudiksvall oli ruotsalainen postia kuljettanut höyrylaiva, jonka saksalainen sukellusvene upotti ensimmäisen maailmansodan aikana Selkämerellä Rauman edustalla 2. elokuuta 1916. Laiva oli matkalla Tukholmasta Mäntyluotoon, kun saksalainen sukellusvene pysäytti sen. Laivan 22 hengen miehistö pakotettiin siirtymään pelastusveneisiin, ja sen jälkeen sukellusvene tulitti tykillään laivaa. Lähistöllä ollut S/S "Astrid" pelasti laivan miehistön. Heidät kuljetettiin sitten Öregrundiin, josta ruotsalaisen Svea-varustamon S/S "Carl XV" vei heidät Tukholmaan. S/S "Hudiksvall" syttyi palamaan tykkitulituksessa mutta ei heti uponnut vaan jäi ajelehtimaan. 6. elokuuta sen nähtiin Örskärin lähellä ajelehtivan etelään päin ja olevan uppoamaisillaan.


title: S/S Hudiksvall

text: Laivalla oli ollut lastina myös Venäjällä olleille saksalaislle sotavangeille tarkoitettuja paketteja, mutta sukellusveneen päällikkö päätti siitä huolimatta tuhota aluksen. Laivan lastina oli kahvia, koneita, terästä ja 750 kollia postia, joista 650 kollia oli Ranskasta ja Englannista Venäjälle lähetettyä arvopostia ja 100 kollia sotavangeille tarkoitettua postia. Postilastin kokonaisarvo oli useita miljoonia. S/S "Hudiksvall" oli aiemmin heinäkuussa tuonut Raumalta Tukholmaan lastina Saksassa olleille venäläisille sotavangeille tarkoitettuja paketteja.


title: S/S Hudiksvall

text: S/S "Hudiksvall", alun perin nimeltään S/S "Berzelius", valmistui vuonna 1849 Motalan telakalta Norrköpingissä. Laivan pituus oli 48,01 metriä, leveys 7,16 metriä ja syväys 3,58 metriä. Vetoisuus oli 473 bruttorekisteritonnia. Laivassa oli alun perin 2-sylinterinen 120 hevosvoiman höyrykone, mutta vuonna 1878 se korvattiin kahdella Lindbergin kompoundihöyrykoneella, joiden yhteisteho oli 280 hevosvoimaa. Laiva liikennöi aluksi Tukholmasta Pohjanlahden Ruotsin puoleisiin rannikkokaupunkeihin aina Haaparantaan saakka poiketen myös Suomen puolella Vaasassa. Kesällä 1851 se kuljetti matkustajia Tukholmasta Lontoon maailmannäyttelyyn ja takaisin.


title: S/S Hudiksvall

text: Laiva myytiin 1878, ja sen uudeksi nimeksi tuli S/S "Örnsköldsvik". Samassa yhteydessä laivaa korjattiin, ja sen pääkone uusittiin. Vuonna 1882 laivan nimeksi tuli S/S "Hudiksvall", ja se alkoi liikennöidä Tukholman–Gävle–Hudiksvall-linjalla. Tämä liikenne jatkui aina ensimmäiseen maailmansotaan saakka.


title: Teruzuki (1941)

text: Teruzuki () oli keisarillisen Japanin laivaston Akizuki-luokan hävittäjä toisessa maailmansodassa.


title: Teruzuki (1941)

text: Alus tilattiin Mitsubishin Nagasakin telakalta. Sen köli laskettiin 13. marraskuuta 1940 ja alus laskettiin vesille 21. marraskuuta 1941. Alus otettiin palvelukseen 31. elokuuta 1942 päällikkönään komentaja Orita Tsuneo, joka oli aiemmin "Hamakazen" päällikkönä.


title: Teruzuki (1941)

text: Alus oli 8.-30. syyskuuta koulutettavana Yokosukassa ja se liitettiin 7. lokakuuta 3. laivaston 10. hävittäjälaivueen 61. hävittäjäviirikköön. Alus lähti 10. lokakuuta Yokosukasta Trukille, jonne se saapui 14. lokakuuta. Alus liittyi laivastoon merellä Salomoninsaarten pohjoispuolella.


title: Teruzuki (1941)

text: Alus osallistui 26.-27. lokakuuta laivaston mukana Santa Cruz -saarten taisteluun, jossa se oli amiraali Chūichi Nagumon osaston saattaajana. Taistelun jälkeen se saattoi vaurioituneen "Zuihōn" pois alueelta. Yhdysvaltain PBY-lentoveneen pudottama pommi räjähti aluksen vierellä aiheuttaen seitsemän miehistönjäsenen kuoleman sekä lieviä vaurioita rungossa. Alus saapui 29. lokakuuta korjausalus "Akashin" kanssa Trukille korjattavaksi.


title: Teruzuki (1941)

text: Alus osallistui 12.-13. marraskuuta Guadalcanalin ensimmäiseen meritaisteluun, jossa se oli amiraali Hiroaki Aben tulitukiosaston saattajana. Alus osui jokaiseen vastassa olleeseen seitsemään liittoutuneiden alukseen. Auringon noustua alus saattoi vaurioitunutta taistelulaiva "Hieitä". Guadalcanalin toisessa meritaistelussa 14.-15. marraskuuta alus kuului amiraali Nobutake Kondōn tulitukiosaston saattajiin. Myöhemmin alus suojasi "Asagumon" kanssa raskaita pinta-aluksia. Se auttoi liikuntakykynsä menettänyttä "Kirishimaa" sekä lopulta "Asagumoa" ja "Samidarea" evakuoimaan liikuntakyvyttömän aluksen miehistön. Alus saapui 18. marraskuuta Trukille, jossa siitä tehtiin 10. hävittäjälaivueen komentajan kontra-amiraali Kimura Susumun lippulaiva "Aganon" saapumiseen 1. joulukuuta saakka.


title: Teruzuki (1941)

text: Alus vaurioitui lievästi osuttuaan Trukin edustalla riuttaan 3. joulukuuta. Se lähti 5. joulukuuta Shortlandsiin, jonne alus saapui 7. joulukuuta. Aluksesta tehtiin 2. hävittäjälaivueen komentajan kontra-amiraali Tanaka Raizon lippulaiva.


title: Teruzuki (1941)

text: Alus johti 11.-12. joulukuuta täydennystynnyreiden kuljetuksen Guadalcanalille. Partioidessaan rannikon läheisyydessa hitaalla nopeudella alus joutui Yhdysvaltain laivaston partioveneiden "PT-37" ja "PT-40" yllättämäksi. Alukseen osui torpedo, joka pysäytti sen. Aluksella syttynyt tulipalo raivosi seuraavat kolme tuntia, kunnes tuli saavutti syvyyspommit aiheuttaen tuhoisan räjähdyksen. Aluksella sai surmansa yhdeksän miehistönjäsentä. "Naganami" pelasti amiraali Tanakan ja 56 miehistönjäsentä, "Arashi" 140 ja 156 miehistönjäsentä siirtyi pelastusveneillä Kamimboon Guadalcanalilla. Aluksenpäällikkö Orita oli pelastuneiden joukossa.


title: Allahina

text: Allahina on maalaiskunta ja sen keskuskylä Koulikoron alueen Naran piirissä Malissa. Se sijaitsee lähellä Mauritanian rajaa 190 kilometriä Narasta länteen. Kunnassa on 11 600 ja keskuskylässä 3 200 asukasta.


title: Allahina

text: Allahinan kunnan pinta-ala on 1 551 neliökilometriä. Se rajoittuu pohjoisessa Naran piirin Dogofryn ja idässä Dabon, etelässä Kayesin alueen Diéman piirin Dioumara Koussatan ja lännessä Nioron piirin Koréra Korén, Baniéré Korén ja Diarran kuntiin. Alue on pinnanmuodostukseltaan lähinnä tasankoa. Pysyviä vesistöjä ei ole. Kasvillisuus on ruohosavannia ja pensaikkoa. Seutu kuuluu Sahelin vyöhykkeeseen.


title: Allahina

text: Kuntaan kuuluu kahdeksan kylää. Asukkaat ovat soninkeja, maureja, fulbeja ja bambaroita. Yleisimmät kielet ovat soninke ja mauri.


title: Allahina

text: Paikallisia elinkeinoja ovat maanviljely, karjanhoito, kaupankäynti ja käsityöammatit. Palveluihin kuuluu kahdeksan koulua ja terveyskeskus.


title: Onni Ruuth

text: Onni Osvald Ruuth (14. heinäkuuta 1858 Kaukola – 26. lokakuuta 1942 Joensuu) oli suomalainen piirilääkäri ja ensimmäisen suomenkielisen urheilulehden toimittaja.


title: Onni Ruuth

text: Ruuthin vanhemmat olivat Heinäveden kappalainen, varapastori Alexander Edvard Ruuth (1820–1978) ja Sofia Gustava von Nandelstadh. Hän pääsi ylioppilaaksi 1878 Kuopion lyseosta ja valmistui Helsingin yliopistosta filosofian kandidaatiksi 1883, lääketieteen kandidaatiksi 1886 ja lääketieteen lisensiaatiksi 1893. Ruuth toimi piirilääkärinä Kittilässä, Tohmajärvellä ja Joensuussa 1899–1926.


title: Onni Ruuth

text: Onni Ruuth oli vuosina 1886–1887 ilmestyneen ensimmäisen suomenkielisen urheilulehden Uljas : urheuden ja reippauden edustaja toimittaja ja julkaisija. Lehteä ehti ilmestyä 21 numeroa ennen kuin se joutui lopettamaan lukijoiden vähyyden takia. Ensimmäinen ruotsinkielinen Suomessa ilmestynyt urheilulehti Sporten oli perustettu hiukan aikaisemmin 1881 ja se jatkoi ilmestymistä vuoteen 1895 saakka. Uusia ruotsin- ja suomenkielisiä urheilun erikoislehtiä alettiin perustaa 1890-luvulla ja vuonna 1898 aloitti ilmestymisen Suomen Urheilulehti.


title: Onni Ruuth

text: Onni Ruuth oli naimisissa vuodesta 1893 Klaudia Ratisen kanssa. Heidän poikansa lakitieteen lisensiaatti Uljas Ruutu, vuoteen 1935 Ruuth (1894–1972) toimi vuodesta 1922 Joensuun pormestarina.


title: Dabo

text: Dabo on maalaiskunta Koulikoron alueen Naran piirissä Malissa. Sen keskuskylä Boulal sijaitsee lähellä Mauritanian rajaa 140 kilometriä Narasta länteen. Kunnassa on 11 600 ja keskuskylässä 3 000 asukasta.


title: Dabo

text: Dabon kunnan pinta-ala on 2 337 neliökilometriä. Se rajoittuu luoteessa Naran piirin Allahinan, pohjoisessa Dogofryn, idässä Dillyn ja kaakossa Falloun kuntiin sekä lännessä Kayesin alueeseen.


title: Dabo

text: Kuntaan kuuluu kymmenen kylää. Asukkaat ovat etupäässä soninkeja. Lisäksi on maureja ja jonkin verran bambaroita.


title: Dabo

text: Boulalista on ympärivuotiset tieyhteydet lähikuntiin. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat durra, hirssi, lehmänpapu, teehibiskus, maissi, maapähkinä, maapapu ja vihannekset. Kotieläimiä ovat naudat, lampaat, vuohet, hevoset, aasit ja siipikarja. Boulalissa, Sekelossa ja Waouroussa pidetään viikottaiset markkinat. Nuoriso muuttaa ansiotöihin kaupunkeihin ja ulkomaille. Palveluihin kuuluvat koulut ja kaksi terveyskeskusta.


title: Elvira Madigan

text: Elvira Madigan, oikea nimi "Hedvig Antoinette Isabella Eleonore Jensen" (4. joulukuuta 1867 Flensborg (saks. "Flensburg"), Schleswig-Holstein silloisessa Preussissa (Saksa) – 19. heinäkuuta 1889 Nørreskov, Tåsinge, Tanska) oli tanskalainen sirkustaiteilija (nuorallatanssija, taitoratsastaja, jonglööri, tanssija).


title: Elvira Madigan

text:
Nykyisin Elvira Madigan tunnetaan suhteestaan aateliseen rakuunaluutnanttiin Sixten Sparreen. Heidän kuolemansa herätti suurta huomiota, ja sitä käsitteli muiden joukossa Johan Lindström Saxon suurta suosiota saaneessa laulussaan, joka alkaa .
Yhteisestä sopimuksesta Sparre ampui ensin Madiganin, sitten itsensä. Madiganin taskusta löytyi ruotsin, tanskan, norjan ja saksan sekakielellä kirjoitettu runo, joka on käännetty nykyruotsiksi:En droppe föll i vattnet,
förklingade blott sakta.
Och stället där den föll
omringades från krets till krets.
Vad var det som där föll?
och var’från kom den?
Det var ett liv blott,
och blott en död som kom
för att vinna sig ett spår.
† Nu vilar vattnet åter.


title: Elvira Madigan

text: Laajalle levinneestä rakkaustarinasta tuli romanttisen rakkauden vertauskuva. Moralistinen ja viihdyttävä tarina kuvasi sirkusprinsessaa, jota piiritti aatelismies. Suosiota saaneesta tarinsta tehtiin lauluja ja runoja, ja siitä kerrottiin lehdissä. Klas Grönqvist on kirjassaan " En droppe föll – En bok om Elvira Madigan" (2013) esittänyt Sparren sairastaneen kaksisuuntaista mielialahäiriötä, sillä hän oli tuhlannut järjestelmällisesti omaisuutensa ja oli veloissa ja oli irtaantunut perheestään ja asemaansa liittyvistä arvoista, ja suhdetta sirkustaiteilijaan pidetään sairauden ilmentymänä. Kathinka Lindhe puolestaan arvioi hänet kirjassaan "Sorgeliga saker hände: Elvira Madigan, Sixten och mig" narsistiseksi persoonallisuudeksi.


title: Elvira Madigan

text: Åke Ohberg on ohjannut tarinasta vuonna 1943 ensimmäisen elokuvaversion "Elvira Madigan", jossa pääosia näyttelevät hän itse ja Eva Henning. Sixten Sparren jälkeläisten painostuksesta etunimeksi tuli Christian.


title: Elvira Madigan

text: Bo Widerberg on ohjannut vuonna 1967 elokuvan "Elvira Madigan", jossa pääosia näyttelevät Pia Degermark ja Thommy Berggren. Myös tanskalainen Poul Erik Møller Pedersen on ohjannut aiheesta elokuva, jossa Anne Mette Michelsen näyttelee Elvira Madigania.


title: Elvira Madigan (täsmennyssivu)

text: Elvira Madigan tarkoitta seuraavia


title: FK Mladá Boleslav

text: FK Mladá Boleslav on vuonna 1902 perustettu jalkapalloseura Mladá Boleslavista, Tšekistä. Sen edustusjoukkue pelaa Tšekin pääsarjassa.


title: FK Mladá Boleslav

text: FK Mladá Boleslav eteni UEFA-cupin lohkovaiheeseen kausina 2006–2007 ja 2007–2008.


title: Dilly (Mali)

text: Dilly on maalaiskunta ja sen keskuskylä Koulikoron alueen Naran piirissä Malissa. Se sijaitsee Naran ja Nioron välisen tien varrella 52 kilometriä Narasta länteen. Kunnassa on 38 400 ja keskuskylässä 5 100 asukasta.


title: Dilly (Mali)

text: Dillyn kunta rajoittuu idässä Naran piirin Korongan ja Ouagadoun, etelässä Niamanan ja Falloun ja lännessä Dabon ja Dogofryn kuntiin sekä pohjoisessa Mauritaniaan. Kuntaan kuuluu 55 kylää. Asukkaista 81 % on fulbeja ja 10,8 % bambaroita. Nomadeja on yksi neljäsosa.


title: Dilly (Mali)

text: Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja lehmänpapu. Kotieläimiä ovat naudat, lampaat, vuohet, aasit, hevoset ja siipikarja. Palveluihin kuuluvat koulut ja terveyskeskus.


title: Suzutsuki (1942)

text: Suzutsuki () oli keisarillisen Japanin laivaston Akizuki-luokan hävittäjä toisessa maailmansodassa.


title: Suzutsuki (1942)

text: Alus tilattiin Mitsubishin Nagasakin telakalta. Sen köli laskettiin 15. maaliskuuta 1941 ja alus laskettiin vesille 3. maaliskuuta 1942. Alus otettiin palvelukseen vielä saman vuoden lopulla 29. joulukuuta.


title: Suzutsuki (1942)

text: Alus siirrettiin reserviin 20. marraskuuta 1945 ja se sijoitettiin aallonmurtajaksi heinäkuussa 1948.


title: Culoz

text: Culoz on kunta itäisessä Ranskassa Ainin departementissa Auvergne-Rhône-Alpesin alueella. Se sijaitsee Rhônejoen varrella. Kunnan alueella on 1534 metriä korkea vuori "Grand Colombier".


title: Culoz

text: Kaksi paikallista puuseppää, veljekset Henri ja Léon Serpollet, olivat autoalan edelläkävijöitä. He ryhtyivät rakentamaan ensimmäisiä höyrykäyttöisiä autoja Culoz'sa 1800-luvun lopulla. Veljeksien valmistama Serpolletin höyrykolmipyörä oli ensimmäisiä teollisesti valmistettuja autoja. Veljeksistä Léon tuli kuuluisammaksi, ja hän oli myös ensimmäinen ranskalainen joka sai ajokortin.


title: Culoz

text: Kunnan nähtävyyksiä on vuosina 1292 – 1316 rakennettu linna "Château de Montveran". Linnassa ovat vierailleet esimerkiksi Henriette d'Angeville, joka oli toinen Mont Blancille kiivennyt nainen, sekä venäläinen säveltäjä Sergei Prokofjev.


title: Dare to Be Nina Sublatti

text: Dare to Be Nina Sublatti on Nina Sublatin esikoisalbumi, joka julkaistiin laulajan kotimaassa Georgiassa vuonna 2014. Se nousi kotimaansa albumimyynnin piikkipaikalle.YouTubessa vuonna 2015. Laulajan kotimaassa Georgiassa albumi


title: Dare to Be Nina Sublatti

text: Albumi julkaistiin myöhemmin YouTubessa vuonna 2015.


title: Dogofry (Koulikoron alue)

text: Dogofry on maalaiskunta Koulikoron alueen Naran piirissä Malissa. Sen keskuskylä Ballé sijaitsee lähellä Mauritanian rajaa 170 kilometriä Narasta länteen. Kunnassa on 34 700 ja keskuskylässä 6 100 asukasta.


title: Dogofry (Koulikoron alue)

text: Dogofryn kunta rajoittuu idässä Naran piirin Dillyn ja etelässä Dabon ja Allahinan kuntiin, lännessä Kayesin alueeseen ja pohjoisessa Mauritaniaan. Seutu kuuluu Sahelin vyöhykkeeseen. Pysyviä vesistöjä ei ole. Kasvillisuus on heinäsavannia ja pensaikkoa.


title: Dogofry (Koulikoron alue)

text: Kuntaan kuuluu 28 kylää. Asukkaat ovat soninkeja, maureja ja fulbeja.


title: Dogofry (Koulikoron alue)

text: Paikallisia elinkeinoja ovat maanviljely, karjanhoito, pienimuotoinen kaupankäynti ja kalankasvatus. Tärkeimmät viljelykasvit ovat hirssi, durra, maapähkinä, pavut ja teehibiskus. Palveluihin kuuluu joukko alakouluja, yläkoulu ja kolme terveyskeskusta.


title: St1 Group

text: St1 Group Oy oli osa St1-konsernia ja se keskittyi nestemäisten polttoaineiden valmistamiseen, kehittämiseen, jalostamiseen ja myymiseen Ruotsissa. Sen sisarkonserni St1 Nordic Oy keskittyi polttonesteiden markkinointiin Suomessa, Ruotsissa ja Norjassa sekä uusiutuvan energian ratkaisuihin. 31.12.2017 St1 Group Oy fuusioitiin St1 Nordic Oy:öön.


title: St1 Group

text: St1 Groupilla oli öljynjalostamo Göteborgissa, jossa se työllisti noin 200 työntekijää. Kyseinen öljynjalostamo tuottaa bensiiniä, rikitöntä MK-1-dieseliä ja muita keskitisleitä sekä nestekaasua. sen vuosittainen jalostuskapasiteetti on noin 30 miljoonaa barrelia raakaöljyä. Tuotteita myydään pääosin St1 Nordic-konserniin kuuluvan St1 Sverige AB:n jakeluasemaverkostossa sekä North European Oil Traden toimintoihin. Jalostamon yhteydessä toimii St1:n itse kehittämään teknologiaan perustuva Etanolix®- laitos, jossa tehdään liikennekäyttöön bioetanolia muun muassa alueella sijaitsevien leipomoiden jätteistä. Laitoksen toimitti St1 Biofuels ja sitä hallinnoi St1:n ja SOK:n omistama North European Bio Tech Oy (NEB).


title: St1 Group

text: Vuonna 2015 St1 Group Oy -konserniin kuuluivat


title: St1 Group

text: St1 Group Oy omisti 50 % lentokoneiden tankkausliiketoimintaa Norjassa harjoittavasta Aviation Fuelling Services Norway AS:sta. Toisen puolikkaan omisti Shell Exploration and Production Holdings B.V.


title: St1 Group

text: St1 Group Oy:n toimitusjohtaja Kim Wiio oli toimitusjohtaja myös St1 Nordic Oy:ssä. Hallituksen puheenjohtaja Mika Anttonen on myös hallituksen ainoa jäsen, hänen varasijallaan on Kim Wiio.